open-index/open-wikipedia-markdown huggingface dataset:
ন'বেল বঁটা (২০০২)

২০০২ বৰ্ষৰ ন'বেল বঁটা বিজয়ীৰ তালিকা: 
}
|-
| 
| কূৰ্ট ৱুথ্‌ৰিখ্‌  Kurt Wüthrich
| 
|-

| rowspan="3" align=center| ৩ 
| rowspan="3" align=center| ফিজিঅ'লজী বা মেডিচিন 
| 
| width=15%| ছিড্‌নী ব্ৰেনাৰ  Sydney Brenner
| width=15%| 
| rowspan="3" align=left width=50%| "অংগৰ বিকাশ আৰু কোষৰ মৃত্যুৰ জিনীয় নিয়ন্ত্ৰণ সম্বন্ধীয় তেখেতসকলৰ গৱেষণাৰ বাবে"  ("for their discoveries concerning genetic regulation of organ development and programmed cell death'")
|-
| 
| এইচ. ৰবাৰ্ট হৰ্ভিজ  H. Robert Horvitz
| 
|-
| 
| জন ই. ছাল্‌ছটন  John E. Sulston
| 
|-

| rowspan="1" align=center| ৪ 
| rowspan="1" align=center| সাহিত্য 
| 
| width=15%| ইম্‌ৰা কাৰ্টেছ  Imre Kertész
| width=15%| 
| rowspan="1" align=left width=50%| "বুৰঞ্জীৰ নৃশংস স্বেচ্ছাচাৰীতাৰ বিপৰীতে ব্যক্তিৰ ঠুনুকা অভিজ্ঞতাক জীপাল কৰি তোলা তেখেতৰ লিখনীৰ বাবে"  ("for writing that upholds the fragile experience of the individual against the barbaric arbitrariness of history")
|-

| rowspan="1" align=center| ৫ 
| rowspan="1" align=center| ন'বেল শান্তি বঁটা 
| 
| width=15%| জিমী কাৰ্টাৰ  Jimmy Carter
| width=15%| 
| rowspan="1" align=left width=50%| "আন্তৰ্জাতিক সংঘাটৰ শান্তিপূৰ্ণ সমাধান, গণতন্ত্ৰ আৰু মানৱাধিকাৰৰ অগ্গতি আৰু অৰ্থনৈতিক আৰু সামাজিক বিকাশৰ বাবে তেখেত চলাই যোৱা কেবা দশক জোৰা অহৰহ প্ৰচেষ্টাৰ বাবে"  ("for his decades of untiring effort to find peaceful solutions to international conflicts, to advance democracy and human rights, and to promote economic and social development")
|-

| rowspan="2" align=center| ৬ 
| rowspan="2" align=center| অৰ্থনীতি বিজ্ঞান 
| 
| width=15%| ডেনিয়েল কানেমেন  Daniel Kahneman
| width=15%| 
| rowspan="1" align=left width=50%| মনস্তাত্বিক গৱেষণাৰ জ্ঞান অৰ্থনীতিবিজ্ঞানত সন্নিবিষ্ট কৰাৰ বাবে, বিশেষকৈ অনিশ্চয়তাৰ মাজত মানুহৰ বিচাৰ ক্ষমতা আৰু সিদ্ধান্ত লোৱাৰ ক্ষমতাৰ বাবে  ("for having integrated insights from psychological research into economic science, especially concerning human judgment and decision-making under uncertainty")
|-
| 
| ভাৰ্নন এল. স্মিথ  Vernon L. Smith
| 
| rowspan="1" align=left width=50%|অভিজ্ঞতালব্ধ অৰ্থনৈতিক বিশ্লেষণৰ ক্ষেত্ৰত প্ৰয়োগশালাৰ পৰীক্ষা প্ৰতিষ্ঠা কৰাৰ বাবে, বিশেষকৈ বৈকল্পিক বজাৰ গঠনৰ ওপৰত  ("for having established laboratory experiments as a tool in empirical economic analysis, especially in the study of alternative market mechanisms")
|-

|}

## তথ্য সংগ্ৰহ

* "List of All Nobel Laureates 2002". Nobelprize.org. আহৰণ কৰা তাৰিখ: 01 Feb 2013 ==বাহ্যিক সংযোগ==  *ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
দিনকণা

দিনকণা (, বৈজ্ঞানিক নাম-*Caprimulgus asiaticus*) এবিধ সৰু আকাৰৰ নিশাচৰ চৰাইৰ প্ৰজাতি৷ ই প্ৰধানত: দক্ষিণ-পূব এছিয়াৰ মুকলি অঞ্চলত প্ৰজনন কৰে৷ ই গধূলি আৰু পুৱতি নিশা ক্লিক ক্লিক ধৰণে শেষলৈ চুটি আৰু অধিক খৰ কৈ মাত মাতে৷ এই মাতটো সাধাৰণতে বৰফাবৃত হ্ৰদ এটাত শিল এটা পৰিলে হোৱা শব্দৰ দৰে শুনা যায়৷ 

## বিৱৰণ

দিনকণাৰ আকাৰ সৰু৷ ইয়াৰ নেজ চুটি, ডিঙিত সোণালী পটা আৰু কাষত বগা দাগ থাকে৷ ইয়াৰ মূৰৰ ওপৰৰ অংশৰ বৰণ মুগা আৰু বুকু অঞ্চল মটিয়া ৰঙৰ৷ মতাতকৈ মাইকী দিনকণাৰ দেহটো বেছিকৈ ফুটুকীয়া৷

ই সুৰ্য্য অস্ত যোৱাৰ পিছত নীৰৱে উৰে৷ দিনৰ ভাগত ই মাটিত পৰি থাকে৷ ইয়াৰ দেহৰ বৰণ আৰু বাহ্যিক গঠনে ইয়াক পৰিৱেশৰ লগত মিলি নিজকে লুকুৱাই ৰাখিবলৈ সহায় কৰে৷

## টেক্স'নমি
দিনকণাৰ গোটসমূহৰ ভিতৰত উত্তৰ-পশ্চিম ভাৰতৰ চৰাইসমূহৰ ৰং শেঁতা হোৱা দেখা যায়৷ শ্ৰীলংকাৰ চৰাইসমূহক *eidos* আখ্যা দিয়া হয় আৰু ইহঁতৰ বৰণ গাঢ় মটিয়া হোৱা দেখা যায়৷ 

## বিতৰণ
দিনকণা উত্তৰ-পশ্চিম ভাৰতৰ পৰা পাকিস্তান পৰ্যন্ত বিস্তৃত হৈ আছে৷ অৱশ্যে ইয়াক শুকান মৰুভূমি অঞ্চলত দেখা পোৱা নাযায়৷  তাৰোপৰি ইয়াক হিমালয়ৰ দক্ষিণ দিশত তথা বাংলাদেশ, ম্যানমাৰ , শ্ৰীলংকা তথা ভিয়েটনাম আদিত পোৱা যায়৷

## বাসস্থান
দিনকণা চৰাই সাধাৰণতে মুকলি কাঠনি (open woodland), কাইঁটীয়া বনাঞ্চল (scrub) আৰু খেতি-পথাৰত দেখা পোৱা যায়৷ ই প্ৰায়ে মাটিত বা চাপৰ ডালত জিৰণি লয়৷

## আচৰণ

### খাদ্য
দিনকণাই নিশাৰ ভাগত বাটত জিৰণি লয়, কেতিয়াবা বাটৰ বিদ্যুতবাতিৰ প্ৰতি আকৰ্ষিত হৈ কাষ চপা পোক-পতংগ ধৰি খায়৷   ইহঁতৰ জিলিকি থক চকু দুটাৰ বাবে বাটেদি যোৱা গাড়ী-মটৰৰ হেডলাইটৰ পোহৰত দেখা পাবলৈ সুবিধা হয়৷ অৱশ্যে গাড়ী-মটৰৰ তীব্ৰ পোহৰত নেদেখা হৈ বহুতো দিনকণা চৰাইৰ গাড়ীৰ আগত পৰি মৃত্যু হোৱাৰো তথ্য পোৱা যায়৷

### প্ৰজনন
দিনকণাই সাধাৰণতে ফেব্ৰুৱাৰীৰ পৰা চেপ্টেম্বৰ মাহত প্ৰজনন কৰে৷ ই বাহ নাসাজে৷ উদং মাটিতে ই দুটা গুলপীয়া কণী পাৰে৷ মাকে কাষতে কণী দুটা ৰখি থাকে৷  নতুনকৈ  জন্মা পোৱালিৰ গাৰ ওপৰ অংশ মটিয়া আৰু তল অংশ মাখন বৰণৰ পাখিৰে ঢাক খাই থাকে৷ জন্মোতেই ইয়াৰ চকু মেল খাই থাকে আৰু ইহঁতে সৰুকৈ মাতো উলিয়াব পাৰে৷ 

## তথ্যসূত্ৰ

## বাহ্যিক সংযোগ
*এডব্লিউডিত থকা চিত্ৰ

শ্ৰেণী:দিনকণা
শ্ৰেণী:অসমৰ চৰাই
পল ফুকন

**পল ফুকন** (ইংৰাজী: Paul Phukan) অসমৰ এগৰাকী অভিনেতা। ১১ অক্টোবৰৰ দিনা গুৱাহাটীত পলৰ জন্ম হয় (চন?)। বৰ্তমানলৈ তেওঁ বহুকেইখন অসমীয়া ভাষাৰ চলচ্চিত্ৰ, নাটক আৰু চুটি ছবি তথা ধাৰাবাহিকত অভিনয় কৰিছে৷ ইয়াৰ উপৰিও তেওঁ অসমৰ ভ্ৰাম্যমান থিয়েটাৰৰ জগতত অতিকৈ জনপ্ৰিয়। পল অসমৰ জনপ্ৰিয় অভিনেত্ৰী তথা পৰিচালক ৰেবা ফুকনৰ একমাত্ৰ সন্তান।

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
লৰীয়তী

**লৰীয়তী** (, বৈজ্ঞানিক নাম-*Tringa stagnatilis*) এটা সৰু আকাৰৰ 'wader' গোটৰ চৰাইৰ প্ৰজাতি। ই সাধাৰণতে ইউৰোপ আৰু এছিয়া মহাদেশৰ মুকলি ঘাঁহনি অঞ্চল তথা জলাশয় আদিত প্ৰজনন কৰে বুলি জনা যায়। 

## বিৱৰণ
লৰীয়তীৰ ঠোঁট দীঘলীয়া আৰু ইয়াৰ ঠেং দুখনো দীঘলীয়া আৰু হালধীয়া বৰণৰ। ইয়াৱ দেহৰ দৈৰ্ঘ্য ২২-২৬ ছে: মি: আৰু ওজন প্ৰায় ৪৫-১২০ কি:গ্ৰা। হোৱা দেখা যায়। প্ৰজনন কালত ইয়াৰ দেহৰ বৰণ মুগা-মটিয়া হৈ পৰে। আনহাতে শীত কালত ই শেঁতা বৰণৰ হয়।

## বিতৰণ
লৰীয়তী চৰাই প্ৰধানকৈ এবিধ পৰিভ্ৰমণকাৰী চৰাইৰ প্ৰজাতি। ইয়াৰ বেছিভাগেই আফ্ৰিকা আৰু এছিয়াত আৰু অন্য কিছুমানে দক্ষিণ-পূব এছিয়া তথা অষ্ট্ৰেলিয়াত শীতকালটো কটায়। ইহঁতে সাধাৰণতে হ্ৰদ, বিল আদিত অকলশৰে বা সৰু গোটত চৰিবলৈ পছন্দ কৰে। 

## আচৰণ

### খাদ্য
লৰীয়তী চৰায়ে অগভীৰ পানীত বা বোকাত ঠোঁটেৰে খুচৰি খাদ্য খায়। ই প্ৰধানকৈ পোক-পতংগ আদি খাই জীয়াই থাকে। 

### প্ৰজনন

## তথ্যসূত্ৰ

*Hayman, Peter; Marchant, John & Prater, Tony (1986): *Shorebirds: an identification guide to the waders of the world*. Houghton Mifflin, Boston. ISBN 0-395-60237-8
*Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *[[Condor (journal)|Condor]]* **107**(3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract

## বাহ্যিক সংযোগ
* Marsh Sandpiper videos, photos & sounds on the Internet Bird Collection
* Marsh Sandpiper - Species text in The Atlas of Southern African Birds.
* Avibase
* 
* 
* 

শ্ৰেণী:দলমৰা
শ্ৰেণী:জীৱবিজ্ঞান
শ্ৰেণী:অসমৰ চৰাই
কুটুম চৰাই

**কুটুম চৰাই** (, বৈজ্ঞানিক নাম: *Gallicrex cinerea*) 'Rallidae' পৰিয়ালৰ অন্তৰ্ভুক্ত এবিধ জলচৰ চৰাইৰ প্ৰজাতি। ই সমগ্ৰ দক্ষিণ-পূব এছিয়াতে বহুলভাৱে বিস্তৃত হৈ আছে।

## বিৱৰণ
পূৰ্ণবয়স্ক মতা কুটুম চৰাইৰ দেহৰ দৈৰ্ঘ্য প্ৰায় ৪৩ চে:মি: আৰু ওজন প্ৰায় ৪৭৬-৬৫০ গ্ৰাম হোৱা দেখা যায়। ইয়াৰ দেহৰ বৰণ ক'লা-মটিয়া আৰু ঠেংদুখন ৰঙা, ঠোঁট ক'লাবৰণীয়া। পোৱালি কুটুম চৰাইৰ ৰং বগা-চানেকীয়া আৰু ঠোঁট হালধীয়া তথা ঠেংদুখন সেউজীয়া। মাইকী কুটুম চৰাইৰ আকাৰ মতাটোতকৈ সৰু। ইয়াৰ দেহ প্ৰায় ৩৬ চে:মি: দীঘল আৰু ২৯৮-৪৩৪  গ্ৰাম ওজনৰ হোৱা দেখা যায়। 

## বিতৰণ
কুটুম চৰায়ে সাধাৰণতে দক্ষিণ এছিয়াৰ ভাৰত, পাকিস্তান, শ্ৰীলংকা, চীন, জাপান,ফিলিপাইনছ আৰু ইণ্ডোনেছিয়াত প্ৰজনন কৰে বুলি জনা যায়। ই এই অঞ্চলসমূহৰ স্থানীয় চৰাই আৰু সমগ্ৰ বছৰ তাতে অতিবাহিত কৰে।

## আচৰণ
কুটুম চৰাই সাধাৰণতে মানুহৰ সমাগমৰ পৰা আঁতৰি থাকে, ইহঁতক কাচিৎহে মুকলি অঞ্চলত দেখা পোৱা যায়। ৰাতিপুৱা আৰু গধূলি সময়ত ইহঁতে ডাঙৰকৈ মতা শুনা যায়। 

### খাদ্য
কুটুম চৰায়ে পোক-পতংগ, সৰু মাছ, গুটি আদি খাই জীয়াই থাকে। ই ঠোঁটেৰে অগভীৰ পানী বা বোকাময় অঞ্চলত খাদ্য বিচাৰি ফুৰে। 

### প্ৰজনন
ই সাধাৰণতে বিল বা কোনো জলাশয়ৰ পাৰৰ শুকান ঠাইত বাহ সাজে। এবাৰত কুটুম চৰায়ে ৩-৬টাকৈ কণী পাৰে।

## তথ্যসূত্ৰ


* *Birds of India* by Grimmett, Inskipp and Inskipp, ISBN 0-691-04910-6

শ্ৰেণী:ডাউক
শ্ৰেণী:জীৱবিজ্ঞান
শ্ৰেণী:অসমৰ চৰাই
পানীডাউক

পানীডাউক (, বৈজ্ঞানিক নাম-*Gallinula chloropus*) 'Rallidae' গোটৰ অন্তৰ্ভুক্ত আৰু বহুলভাৱে বিস্তৃত এবিধ চৰাইৰ প্ৰজাতি। ইয়াক সাধাৰণতে জলজ উদ্ভিদেৰে পৰিপূৰ্ণ পুখুৰী আৰু অন্যান্য জলাশয়ত চৰি থকা দেখা যায়। 

## বিৱৰণ

পানীডাউকৰ দেহটো গাঢ় ৰঙৰ, ঠেং হালধীয়া আৰু মুখত ৰঙা দাগ থাকে। পোৱালিবোৰ সাধাৰণতে মটিয়া ৰঙৰ হয়। এটা পূণবয়স্ক পানীডাউকৰ দেহৰ দৈৰ্ঘ্য ৫০-৬২ ছে: মি: আৰু ওজন ১৯২-৫০০ গ্ৰাম পৰ্যন্ত হ'ব পাৰে।

## বিতৰণ
পানীডাউক সাধাৰণতে কানাডা, আমেৰিকা, ইউৰোপআৰু এছিয়া ত দেখা পোৱা যায়। 

## বাসস্থান

পানীডাউকে জলজ উদ্ভিদেৰে পৰিপূৰ্ণ জলাশয় আদিত চৰিবলৈ পছন্দ কৰে। 

## টেক্স'নমি
পানীডাউকৰ কেইবাবিধো উপ-প্ৰজাতি দেখিবলৈ পোৱা যায়। ইয়াৰ ভিতৰত প্ৰধান উপ-প্ৰজাতিসমূহ হ'ল-

**Eurasian Common Moorhen*, *G. c. chloropus* (Linnaeus, 1758)-ইউৰোপ, উত্তৰ আফ্ৰিকা আৰু ছাইবেৰিয়া তথা ভাৰত ত বিস্তৃত হৈ আছে। 
**Southern American Common Moorhen*-*G. c. galeata* (Martin Lichtenstein, 1818)-ব্ৰাজিল, আৰ্জেণ্টিনা আৰু উৰুগুৱেত পোৱা যায়। 
**Indo-Pacific Common Moorhen***G. c. orientalis'' (Thomas Horsfield, 1821)-[[আন্দামান]] দ্বীপপূঞ্জ, [[ইণ্ডোনেছিয়া]], [[ফিলিপাইনছ]] আদি। 
*''African Common Moorhen***G. c. meridionalis* (Christian Ludwig Brehm, 1831)-আফ্ৰিক
**Madagascan Common Moorhen***G. c. pyrrhorrhoa'' (Alfred Newton, 1861)-[[মাদাগাস্কাৰ]]
***Andean Common Moorhen***G. c. garmani'' (Joel Asaph Allen, 1876)-[[আৰ্জেণ্টিনা]]
*''Hawaiian Moorhen***G. c. sandvicensis* Thomas Hale Streets1877)
**Antillean Common Moorhen**'G. c. cerceris'' Outram Bangs, 1910)
*''North American Common Moorhen***G. c. cachinnans*(Bangs, 1915)-কানাডা আৰু আমেৰিকা
**Subandean Common Moorhen***G. c. pauxilla'' (Bangs, 1915)-[[পেৰু]]
*''Mariana Common Moorhen***G. c. guami* (Ernst Hartert, 1917)
**Barbados Moorhen**'G. c. barbadensis* James Bond (ornithologist), 1954)-বাৰ্বাড'জ
## আচৰণ
### খাদ্য
পানী ডাউকে বিভিন্ন ধৰণৰ খাদ্য আহাৰ হিচাপে গ্ৰহণ কৰে। ই প্ৰধানকৈ উদ্ভিদৰ বিভিন্ন অংশ আৰু জলজ প্ৰাণীসমূহ খায়। 
## প্ৰজনন
পানী ডাউকৰ বাহটো ঘন অৰণ্যত মাটিত সাজে। মাৰ্চৰ পৰা মেৰ ভিতৰত ই কণী পাৰিবলৈ লয়। এবাৰত ৮টা মানকৈ কণী পাৰে। মতা-মাইকী উভয়ে পোৱালিৰ যত্ন লয়।

## আলোকচিত্ৰৰ ভঁৰাল

Image:Waterhoennest.JPG|বেলজিয়ামত পানীডাউকৰ কণী
Image:Teichhuhn 0507241b.jpg|১-২ সপ্তাহ বয়সৰ পোৱালি
Image:Common Moorhen (Immatures) I IMG 8880.jpg|কেৰালাত পানীডাউকৰ এমহীয়া পোৱালি
Image:Gallinula chloropus young.jpg|৩-৪ মহীয়া পানীডাউক


## তথ্যসূত্ৰ

## বাহ্যিক সংযোগ

* (Common) Moorhen – Species text in The Atlas of Southern African Birds
* Common Moorhen videos, photos & sounds on the Internet Bird Collection
* Cornell Lab of Ornithology – Common Moorhen
* USGS Patuxent Bird Identification InfoCenter – Common Moorhen Information 
* Madeira Birds – Moorhen breeding in Madeira Island
* Ageing and sexing (PDF; 5.7 MB) by Javier Blasco-Zumeta & Gerd-Michael Heinze

শ্ৰেণী:ডাউক
শ্ৰেণী:জীৱবিজ্ঞান
শ্ৰেণী:অসমৰ চৰাই
ৰং

**ৰং** হৈছে মানুহৰ দৃষ্টিয়ে পাৰ্থক্য কৰিব পৰা কিছুমান আলোক ধৰ্ম, এইবোৰ সাধাৰণতে *ৰঙা*, *নীলা*, *হালধীয়া*, *সেউজীয়া* আৰু আন আন ভাগত বিভক্ত। পোহৰৰ বৰ্ণালীসমূহেই হৈছে ৰঙৰ উৎস হৈছে (বৰ্ণালী হৈছে তৰংগদৈৰ্ঘ্য সাপেক্ষে পোহৰৰ বিতৰণ)। পোহৰ বৰ্ণালী সমূহ মানৱ চকুৰ আলোক সংবেদনশীল অংশত পৰিলে মানুহে বিভিন্ন ৰঙ সমূহ দেখা পায়। ৰঙৰ ভাগসমূহ বিভিন্ন কাৰকৰ ওপৰত নিৰ্ভৰ কৰে, এইবোৰ হৈছে, কোনো এটা বস্তুৰ পদাৰ্থগত ধৰ্ম, পোহৰৰ উৎস আদি। কোনো এটা বস্তুৰ ৰঙ বস্তুটোৰ অৱশোষণ, প্ৰতিফলন বা নিৰ্গমন বৰ্ণালীৰ ওপৰত নিৰ্ভৰ কৰে। 

মানুহৰ চকুৰ ৰেটিনা অংশত থকা কিছুমান বিশেষ কোষ, পোহৰৰ বেলেগ বেলেগ অংশ (বেলেগ বেলেগ তৰংগদৈৰ্ঘ্য)ৰ প্ৰতি বেলেগ বেলেগ ধৰণেৰে সংবেদনশীল, এই সংবেদনশীলতাৰ ওপৰত ভিত্তি কৰি ৰঙ সমূহক ভাগ কৰিব পৰা যায়। অৱশ্যে এই ধাৰণাৰে ৰঙৰ সম্পূৰ্ণ শুদ্ধ শ্ৰেণী বিভাজন সম্ভৱ নহয়। 

ৰঙৰ সৈতে জড়িত বিজ্ঞানক ***ক্ৰ’মেটিকচ***,***ক্ৰ’মেট’গ্ৰাফী***,***ক’ল’ৰিমিটি***, বা সাধাৰণভাৱে ***ৰঙ বিজ্ঞান (ক’ল’ৰ চায়েন্স)*** বুলি কোৱা হয়। এই বিজ্ঞানে মানুহৰ চকু আৰু মগজুৱে পাৰ্থক্য কৰিব পৰা ৰঙবোৰ, বিভিন্ন পদাৰ্থত পোহৰৰ উৎসমূহ, বিভিন্ন কলাত ৰঙৰ তত্ত্ব আৰু বিদ্যুতচুম্বকীয় বিকিৰণ সমূহৰ দৃশ্যমান বৰ্ণালীৰ পদাৰ্থ বিজ্ঞান সম্পৰ্ক আলোচনা কৰে। (সাধাৰণ ভাষাত বিদ্যুতচুম্বক বিকিৰণ সমূহৰ দৃশ্যমান বৰ্ণালীকেই পোহৰ বোলা হয়। )

## পদাৰ্থ বিজ্ঞান

বিদ্যুত চুম্বকীয় বিকিৰণ এটাৰ সাধাৰণ ধৰ্মসমূহ হৈছে তৰংগদৈৰ্ঘ্য, কম্পনাংক আৰু ইয়াৰ দ্বীপন প্ৰাবল্য। যেতিয়া এনে বিকিৰণৰ তৰংগদৈৰ্ঘ্য দৃশ্যমান বৰ্ণালীৰ সীমাৰ ভিতৰত থাকে তেতিয়া মানৱ চকুৱে এই পোহৰক বিভিন্ন ৰঙ হিচাপে দেখা পায়। দৃশ্যমান বৰ্ণালীৰ সীমা প্ৰায় ৩৯০&nbsp;নেন’ মিটাৰৰ পৰা ৭০০&nbsp;নেন’মিটাৰলৈ, ইয়াক দৃশ্যমান পোহৰ বোলা হয়। 

সৰহ ভাগ পোহৰৰ উৎস‍ই সাধাৰণতে একেলগে বিভিন্ন তৰংগদৈৰ্ঘ্যৰ পোহৰ নিৰ্গত কৰে, কোনো এটা *উৎসৰ বৰ্ণালী*য়ে ইয়াৰ পৰা নিৰ্গত বিভিন্ন তৰংগদৈৰ্ঘ্যৰ পোহৰৰ প্ৰাবল্যৰ তথ্য দিয়ে। 

### বৰ্ণালীৰ ৰঙ
ৰামধেনুৰ বৰ্ণালীৰ চিনাকি সাত ৰঙত দৃশ্যমান পোহৰৰ কোনো এক তৰংগদৈৰ্ঘ্যৰ পৰা সৃষ্টি কৰিব পৰা সকলোবোৰ ৰঙ থাকে, ইহঁতক নিৰ্মল ৰঙ (*pure spectral*) বা ম’ন’ক্ৰ’মেটিক ৰঙ বোলা হয়। সোঁফালৰ তালিকাত বিভিন্ন নিৰ্মল ৰঙ সমূহৰ কম্পনাংক (হাৰ্জত) আৰু তৰংগদৈৰ্ঘ্য (নেন’ মিটাৰত) দিয়া হৈছে। তৰংগদৈৰ্ঘ্য সমূহ ভেকুৱামত গণনা কৰা হৈছে। (প্ৰতিসৰণ চাওক। )

এই তালিকাত থকা মানবোৰ নিৰ্দিষ্ট নহয়, এই ৰঙসমূহে এক নীৰৱচ্ছিন্ন বৰ্ণালীৰ সৃষ্টি কৰে, আৰু ইহঁতৰ মাজত প্ৰকৃতাৰ্থত কোনো স্পষ্ট বিভাজন ৰেখা নাথাকে, ইহঁতক আগৰে পৰা চলি অহা কিছুমান ধাৰণাৰ ভিত্তিতহে বিভিন্ন ৰঙত ভাগ কৰা হয়। সাধাৰণভাৱে পোহৰ বৰ্ণালীক ছটা প্ৰধান পোহৰৰ পটীত ভাগ কৰিব পৰা যায়, সেইকেইটা হ’ল ৰঙা, কমলা, হালধীয়া, সেউজীয়া, নীলা আৰু বেঙুণীয়া, নিউটনে নীলা আৰু বেঙুণিয়াৰ মাজত সপ্তম পটী ঘণনীলাৰ উল্লেখ কৰিছিল। 

কোনো বৰ্ণালীৰ ৰঙৰ পোহৰৰ প্ৰাবল্যৰ ভিন্নতাৰ বাবে ই চাওঁতাজনৰ চকুত কিছু বেলেগ ৰঙ হিচাপে দেখা দিব পাৰে, যেনে, কম প্ৰাবল্যৰ কমলা-হালধীয়াক চাওঁতা জনে মুগা ৰঙৰ দৰে দেখিব পাৰে, নাইবা কম প্ৰাবল্যাৰ হালধীয়া-সেউজীয়াক জলফাই বৰণৰ সেউজীয়া ৰূপে দেখিব পাৰে। 

## তথ্যসূত্ৰ

শ্ৰেণী:আলোক বিজ্ঞান
শ্ৰেণী:পোখালি
বৰবালি বগুৱা

বৰবালি বগুৱা (, বৈজ্ঞানিক নাম-*Tringa glareola*) এবিধ সৰু আকাৰৰ জলচৰ চৰাইৰ প্ৰজাতি। ই 'wader' গোটৰ অন্তৰ্ভুক্ত। 

## বিৱৰণ
বৰবালি বগুৱাৰ ঠৌঁট চুটি, ঠেং দীঘল আৰু হালধীয়া আৰু পিঠি অংশ মটিয়া হোৱা দেখা যায়। 

## বিতৰণ
বৰবালি বগুৱাই প্ৰধানত: ইউৰোপ আৰু এছিয়াৰ বিভিন্ন জলাশয় সমূহত প্ৰজনন কৰে। ই আফ্ৰিকা, দক্ষিণ এছিয়া আৰু অষ্ট্ৰেলিয়ালৈ প্ৰব্ৰজন কৰে বুলিও জনা যায়। তদুপৰি অক্টোবৰ আৰু মে মাহত ইয়াক বিভিন্ন প্ৰশান্ত মহাসাগৰীয় দ্বীপ সমূ্হতো দেখা পোৱা যায়। 

## বাসস্থান
বৰবালি বগুৱা এবিধ জলচৰ চৰাইৰ প্ৰজাতি। ইয়াক সাধাৰণতে প্ৰব্ৰজনকাৰী আৰু স্থানীয় চৰাই হিচাপে বিভিন্ন জলাশয় সমূহত চৰা দেখা পোৱা যায়। 

## আচৰণ

### খাদ্য
বৰবালি বগুৱাই অগভীৰ পানী বা বোকাত ঠোঁট গুজি খাদ্যবস্তু বিচাৰি খায়। পোক-পতংগ আৰু অন্যান্য সৰু জলজ প্ৰাণীয়েই ইয়াৰ প্ৰধান খাদ্য। 
### প্ৰজনন
ই পানীৰ কাষৰ গছত বা কেতিয়াবা মাটিত বাহ সাজি পোৱালি জগায়।  মাৰ্চৰ পৰা মে মাহৰ ভিতৰত ই কণী পাৰে। এবাৰত সাধৰণতে চাৰিটা কণী পাৰে। কণীবোৰ শেঁতা সেউজীয়া বৰণৰ হয়। 

## স্থিতি তথা সংৰক্ষণ
বৰবালি বগুৱাৰ বহুল বিস্তৃতিৰ প্ৰতি লক্ষ্য ৰাখি আই. ইউ. চি. এন. এ ইয়াক সংকটৰ পৰা মুক্ত (Least Concern) বুলি স্বীকৃতি দিছে। 

## তথ্যসূত্ৰ

## লগতে চাওক
* Hayman, Peter; Marchant, John & Prater, Tony (1986): *Shorebirds: an identification guide to the waders of the world*. Houghton Mifflin, Boston. ISBN 0-395-60237-8
* Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *[[Condor (journal)|Condor]]* **107**(3): 514–526. DOI:10.1650/0010-5422(2005)107[0514:MGEFPE]2.0.CO; 2 PDF fulltext
* VanderWerf, Eric A. (2006): Observations on the birds of Kwajalein Atoll, including six new species records for the Marshall Islands. *Micronesica* **38**(2): 221–237. PDF fulltext
* VanderWerf, Eric A.; Wiles, Gary J.; Marshall, Ann P. & Knecht, Melia (2006): Observations of migrants and other birds in Palau, April–May 2005, including the first Micronesian record of a Richard's Pipit. *Micronesica* **39**(1): 11–29. PDF fulltext
* Wiles, Gary J.; Worthington, David J.; Beck, Robert E. Jr.; Pratt, H. Douglas; Aguon, Celestino F. & Pyle, Robert L. (2000): Noteworthy Bird Records for Micronesia, with a Summary of Raptor Sightings in the Mariana Islands, 1988–1999. *Micronesica* **32**(2): 257–284. PDF fulltext
* Pizzey, Graham and Knight, Frank: The Field Guide to the Birds of Australia. HarperCollins, Sydney. 2012.

## বাহ্যিক সংযোগ
* Wood Sandpiper – Species text in The Atlas of Southern African Birds.
* Oriental Bird Images: ''Wood Sandpiper'' Selected photos
* Ageing and sexing (PDF; 1.8 MB) by Javier Blasco-Zumeta & Gerd-Michael Heinze

শ্ৰেণী:দলমৰা
শ্ৰেণী:অসমৰ চৰাই
বালিঘোৰা

**বালিঘোৰা** (, বৈজ্ঞানিক নাম-*Vanellus indicus*) 'Charadriidae' গোটৰ অন্তৰ্ভুক্ত এবিধ জলচৰ চৰাইৰ প্ৰজাতি৷ ইয়াৰ মাতটো ডাঙৰ আৰু ইংৰাজীত ইয়াৰ মাতটো শুনিবলৈ  *did he do it* বা *pity to do it* যেন লগা বুলি কোৱা হয়৷ ইয়াক সাধাৰণতে যোৰ পাতি বা সৰু গোটত চৰা দেখা যায় যদিও প্ৰজনন নোহোৱা কালত ই জাকপাতিও চৰিব পাৰে৷ 

## বিৱৰণ
বালিঘোৰাৰ দেহৰ দৈৰ্ঘ্য প্ৰায় ৩৫ ছে:মি:৷ ইয়াৰ ডেউকা আৰু পিঠি অংশ পাতল মটিয়া বৰণৰ৷ আনহাতে মুৰ আৰু বুকু অংশ ক'লা বৰণৰ হোৱা দেখা যায়৷ ডেউকাত বগা দাগ থকাও দেখা যায়৷ ইয়াৰ চকুৰ সন্মুখৰ অংশ (Wattle) অংশ উজ্জল ৰঙা৷ চুটি নেজডালৰ আগটো ক'লা, ঠোঁট ক'লা আৰু দীঘল ঠেং দুখন হালধীয়া হোৱা দেখা যায়৷ উৰন্ত অৱস্থাত ইয়াৰ ডেউকাৰ বগা আঁচবোৰ চকুত পৰে৷

মতা আৰু মাইকীৰ বাহ্যিক গঠন প্ৰায় একে হয় যদিও মতা বালিঘোৰাৰ ডেউকা মাইকীজনীতকৈ কিছু দীঘল হয়৷

## বাসস্থান
বালিঘোৰাই সাধাৰণতে মুকলি জলাশয়ত চৰিবলৈ পছন্দ  কৰে৷ গতিকে ইয়াক পানীপূৰ্ণ খেতি-পথাৰ, পুখুৰী, হ্ৰদ আদিত দেখা পোৱা যায়৷ মাজে সময়ে ই ২৬-২০০ টা পৰ্যন্ত লগ হৈ বৃহৎ গোট গঠন কৰি চৰে৷ ইয়াক নতুনকৈ মুকলি কৰা বনাঞ্চল বা বৰষুণৰ পাণী জমা হোৱা অঞ্চলতো দেখা পোৱা যায়৷

## বিতৰণ

বালিঘোৰাই সাধাৰণতে পশ্চিম এছিয়াৰ ইৰাক, ইৰাণৰ পৰা দক্ষিণ এছিয়া ৰ  আফগানিস্তান, পাকিস্তান, ভাৰত আদি দেশত প্ৰজনন কৰে৷

## আচৰণ

### খাদ্য
বালিঘোৰাৰ প্ৰধান খাদ্য হ'ল বিভিন্ন পোক-পতংগ, শামুক আৰু অন্যান্য অমেৰুদণ্ডী প্ৰাণী৷ কেতিয়াবা ইহঁতে গুটি আদিও খোৱা দেখা যায়৷ 

### প্ৰজনন
বালিঘোৰাই সাধাৰণতে মাৰ্চৰ পৰা আগষ্ট মাহৰ ভিতৰত প্ৰজনন কৰে৷ মাইকীজনীক আকৰ্ষিত কৰাৰ উদেশ্যে মতা বালিঘোৰা চৰায়ে পাখিবোৰ ফুলাই, ঠোঁটটো ওপৰলৈ কৰি মাইকী চৰাইজনীৰ চাৰিওফালে ঘুৰে৷ এজনী মাইকী চৰাইৰ আগত একাধিক মতা বালিঘোৰাই এনেদৰে প্ৰদৰ্শন কৰিব পাৰে৷ 

ইহঁতে মাটিতে বাহ সাজি কণী পাৰে৷  এবাৰত ৩-৪ টাকৈ ক'লা ফুটুকীয়া বগা বৰণৰ কণী পাৰে৷  

## তথ্যসূত্ৰ

## লগতে চাওক
* Anon. (1991) Flocking of Red Wattled Lapwings. *[[Newsletter for Birdwatchers]]* 31(5–6):1.
* Dharmakumarsinhji, RS (1965)  Small displacement by ground nesting birds. *[[Newsletter for Birdwatchers]]* 5(9):10.
* 
* Jamdar,Nitin (1985) Redwattled Lapwing (*Vanellus indicus*) suffering from cataract. J. Bombay Nat. Hist. Soc.  82(1):197.
* Kalsi,RS; Khera,S (1986)  Some observations on breeding and displacement behaviour of the Redwattled Lapwing *Vanellus indicus indicus* (Aves: Charadriidae). Res. Bull. Panjab Univ. 37:131–141.
* Khajuria,H (1972) Nestlings of the redwattled lapwing, *Vanellus i. indicus* (boddaert). Pavo 8(1&2):82–83.
* Koshy,MS (1989) Lapwings on a roof. *[[Newsletter for Birdwatchers]]* 29(7–8):7.
* Krishnan, M (1998) Ubiquitous alarmist. Blackbuck. 14(3&4):88–90.
* Jackson,P (1976)  Redwattled Lapwing. *[[Newsletter for Birdwatchers]]* 16(3):11–12.
* Saxena,VS (1973)  Unusual nesting by Redwattled Lapwing. Indian Forester 99:33–35.

## বাহ্যিক সংযোগ

* Holotype for ''lankae''
## আলোকচিত্ৰৰ ভঁৰাল

File:Red wattled lapwing immature.jpg|জন্মৰ পিছতে পোৱালিয়ে বাহ এৰে
File:Vanellus indicus eggs and chicks.jpg|Fledglings and eggs on a scrape nest. The cryptically plumaged chick typically lies still when alarmed.
Vanellus indicus aigneri MHNT.ZOO.2010.11.147.1.jpg |Ssp aigneri -Museum specimen - Karachi, Pakistan


শ্ৰেণী:দলমৰা
শ্ৰেণী:অসমৰ চৰাই
ৰামপৰা

ৰামপৰা (, বৈজ্ঞানিক নমা-*Chroicocephalus brunnicephalus*)এবিধ মজলীয়া আকাৰৰ জলচৰ চৰাইৰ প্ৰজাতি৷ ই মধ্য এছিয়াৰ তুৰ্কমেনিস্তানৰ পৰা মংগোলীয়া পৰ্যন্ত প্ৰজনন কৰে বুলি জনা যায়৷ 
## বিৱৰণ
পূৰ্ণবয়স্ক মতা ৰামপৰাৰ মূৰ অংশ শেঁতা মটিয়া বৰণৰ৷ ইয়াৰ দেহ পাতল মুগা আৰু ঠোঁট আৰু ঠেঙৰ বৰণ ৰঙা৷ ক'লা ডেউকাৰ আগটোত বগা দাগ থকা দেখা যায়৷ তলৰ পাখিবোৰ মুগা আৰু ক'লা বৰণীয়া৷ শীতকালত মূৰৰ মটিয়া ৰং নোহোৱা হৈ পৰে৷

## বিতৰণ
ৰামপৰঅ সমগ্ৰ মধ্য এছিয়া জুৰি বিস্তৃত৷ ই প্ৰধানকৈ পৰিভ্ৰমণকাৰী চৰাই আৰু শীতকালত দক্ষিণ এছিয়াৰ সাগৰীয় অঞ্চল,  বৃহৎ জলাশয় আৰু নদীসমূহলৈ প্ৰব্ৰজন কৰে বুলি জনা যায় ৷

## বাসস্থান
ৰামপৰাই সাধাৰণতে জাকপাতি বিভিন্ন আকাৰৰ ক'লনীত বাস কৰে৷ ই জলাশয় সমূহত চৰিবলৈ পছন্দ কৰে৷

## আচৰণ
ৰামপৰা শীতকালত বৃহৎ গোটত বাস কৰা দেখা যায়৷ ই প্ৰধানকৈ সাগৰৰ উপকন্ঠ অঞ্চল সমূহতে চৰে৷
### খাদ্য
ৰামপৰা সুবিধাবাদী খাদক (opportunist feeder)৷ ই প্ৰধানকৈ বিভিন্ন অমেৰুদণ্ডী প্ৰাণী আদি খাই জীয়াই থাকে ৷ কিন্তু সুবিধা পালে মৃতভক্ষীও হোৱা দেখা যায়৷
### প্ৰজনন
জন্মৰ প্ৰায় দুবছৰৰ পিছতহে ৰামপৰা পূৰ্ণবয়স্ক হৈ উঠে৷

## তথ্যসূত্ৰ

* *Birds of India* by Grimmett, Inskipp and Inskipp, ISBN 0-691-04910-6

* Pons J.M., Hassanin, A., and Crochet P.A.(2005). *Phylogenetic relationships within the Laridae (Charadriiformes: Aves) inferred from mitochondrial markers.* Molecular phylogenetics and evolution 37(3):686-699

শ্ৰেণী:দলমৰা
শ্ৰেণী:জীৱবিজ্ঞান
শ্ৰেণী:অসমৰ চৰাই
ৰঙাচিলনী

**ৰঙাচিলনী** (, বৈজ্ঞানিক নাম-*Haliastur indus*) এটা মজলীয়া আকাৰৰ মাংসহাৰী চৰাইৰ প্ৰজাতি৷ ই 'Accipitridae' পৰিয়ালৰ অন্তৰ্ভুক্ত চিলনীৰ প্ৰজাতি৷ এই ৰঙাচিলনী প্ৰধানকৈ ভাৰত উপমহাদেশ, দক্ষিণ-পূব এছিয়া  আৰু অষ্ট্ৰেলিয়াত দেখা পোৱা যায়৷
## বিৱৰণ

ৰঙাচিলনীৰ দেহৰ বাহ্যিক গঠন বিশেষ বৈশিষ্ট্যপূৰ্ণ৷ ইয়াৰ দেহ মাখন ৰঙৰ, মূৰ আৰু বুকুৰ ৰং বগা তথা ডেউকা ক'লা বৰণৰ হয়৷  পোৱালি ৰঙা চিলনী মটিয়া বৰণৰ হয়৷ ৰঙাচিলনীৰ নেজ ঘুৰণীয়া হয়৷  The two genera are however very close.

ইয়াৰ মাতটো *কিইয়েউ (keeyew)* ধৰণৰ হয়৷ 

## টেক্স'নমি
ৰঙাচিলনীৰ বিষয়ে পোনপ্ৰথমবাৰৰ বাবে বৰ্ণনা কৰে ১৭৮৩ চনত ডাচ্চ প্ৰকৃতিবিদ পিটাৰ ব'দ্দাৰ্ট (Pieter Boddaert)এ ৷ ইয়াৰ প্থানকৈ চাৰিবিধ উপ-প্ৰজাতি দেখিবলৈ পোৱা যায়-
* *indus* (Boddaert, 1783)-দক্ষিণ এছিয়া
* *flavirostris* (Condon & Amadon, 1954) -চ'লোমন দ্বীপপূঞ্জ (Solomon Islands)
* *girrenera* (Vieillot, 1822)-নিউ গিনি, অষ্ট্ৰেলিয়া
* *intermedius* (Edward Blyth, 1865)- ফিলিপাইনছ

## বিতৰণ

ৰঙাচিলনী প্ৰধানকৈ শ্ৰীলংকা, নেপাল, ভাৰত, পাকিস্তান, বাংলাদেশ, আৰু দক্ষিণ-পূব এছিয়া আৰু অষ্ট্ৰেলিয়া আদিত দেখা পোৱা যায়৷ ই কেতিয়াবা ঋতু অনুযায়ী স্থানীয়ভাৱে প্ৰব্ৰজন কৰাও দেখা যায়৷ 

## আচৰণ

### প্ৰজনন
দক্ষিণ এছিয়াত ৰঙাচিলনীয়ে সাধাৰণতে ডিচেম্বৰৰ পৰা এপ্ৰিল মাহৰ ভিতৰত প্ৰজনন কৰে৷ অষ্ট্ৰেলিয়াত ই আগষ্টৰ পৰা অক্টোবৰ মাহত প্ৰজনন কৰা দেখা যায়৷  গছৰ সৰু ডালি, পাত আদিৰে ই গছত বাহ সাজে৷  ই একেঠাইতে বছৰৰ পিছত বছৰ ধৰি বাহ সাজে বুলি জান যায়৷ 

এবাৰত দুটাকৈ শেঁতা বগা না নীলা-বগা কণী পাৰে৷ মতা-মাইকী উভয়ে বাহ সজা আৰু পোৱালিৰ যত্ন লয়৷ 
### খাদ্য
ৰঙাচিলনী সাধাৰণতে মৃতভক্ষী৷ ই মৰা মাছ, কেকোঁৰা আদি খায়৷ ৷ অৱশ্যে  ই মাজে সময়ে চিকাৰ কৰি শহা বা বাদুলী আদি জীৱন্ত প্ৰাণী আদিও খোৱা দেখা যায়৷ ই কেতিয়াবা অন্য চৰাইৰ পৰা চিকাৰ কাঢ়িও খায়৷

## স্থিতি তথা সংৰক্ষণ
ৰঙাচিলনীক বৰ্ত্তমান আই.ইউ. চি. এনে সংকটৰ পৰা মুক্ত বুলি স্বীকৃতি দিছে৷

## তথ্যসুত্ৰ

*

## লগতে চাওক
* Jayabalan,JA (1995) Breeding ecology of Brahminy Kite *Haliastur indus* in Cauvery Delta, south India. Ph.D. Dissertation, Bharathidasan University. Mannampandal, Tamil Nadu.
* Raghunathan,K (1985) Miscellaneous notes: a peculiar feeding habit of Brahminy Kite. Blackbuck. 1(3), 26-28.
* Jayakumar,S (1987) Feeding ecology of wintering Brahminy Kite (*Haliastur indus*) near Point Calimere Wildlife Sanctuary. M.Sc. Thesis, Bharathidasan University, Tiruchirapalli.
* Hicks, R. K. 1992. Brahminy Kite *Haliastur indus* fishing? Muruk 5:143-144.
* van Balen, B. S., and W. M. Rombang. 2001. Nocturnal feeding by Brahminy Kites. Australian Bird Watcher 18:126.

## বাহ্যিক সংযোগ

* Video of re-introduction of Brahminy Kites in their natural habitat in Indonesia from BBC Sci-Tech
* BirdLife Species Factsheet

শ্ৰেণী:শগুণ
শ্ৰেণী:জীৱবিজ্ঞান
শ্ৰেণী:অসমৰ চৰাই
দৃষ্টিৰ জড়তা

**দৃষ্টিৰ জড়তা** (Persistence of vision) হৈছে চকুৰে কিবা এটা দৃশ্য চোৱাৰ পিছত অক্ষিপটত (Retina) সেই দৃশ্য প্ৰায় ১/২৫ ছেকেণ্ডৰ (০.০৪ ছেকেণ্ড) বাবে ৰৈ থকা পৰিঘটনা। ইয়াৰ অৰ্থ এয়েই যে আমি দেখা যিকোনো দৃশ্য বৰ্তমান হৈ থকা আৰু ক্ষন্তেক আগতে হৈ থকা দৃশ্যৰ সংমিশ্ৰণ।

পৰম্পৰাগত বিশ্বাসমতে মানুহৰ গতিৰ জড়তা (মস্তিষ্ক কেন্দ্ৰিক) দৃষ্টিৰ জড়তাৰ (চকু কেন্দ্ৰিক) ফল। ১৯১২ চনত ৱাৰ্থেইমাৰে (Wertheimer) এই বিশ্বাস নাকচ কৰে যদিও বহু দ্ৰুপদী আৰু আধুনিক বোলছবি-তত্ব পাঠ্যত এই মতবাদ অদ্যাপি প্ৰচলিত। গতিৰ জড়তা ব্যাখ্যা কৰিবলৈ চেষ্টা কৰা আন এটা তত্বত দুবিধ ভ্ৰম সম্পৰ্কীয় পৰিঘটনা উল্লেখ কৰা হৈছে: ফাই পৰিঘটনা (phi phenomenon) আৰু বিটা সঞ্চালন (beta movement)।

এই পৰিঘটনাৰ কাৰণ হিচাপে স্মৃতিৰ এটা ৰূপ "আইক'নিক মেম'ৰী" (iconic memory)কো বৰ্ণোৱা হৈছে। মনোৰোগবিদ আৰু শৰীৰতত্ববিদে বোলছবিৰ ক্ষেত্ৰত এই ধাৰণা নাকচ কৰিছে যদিও বহু বোলছবি বিশেষজ্ঞ আৰু তাত্বিকে ইয়াক দলিয়াই পেলোৱা নাই। একাংশ বিজ্ঞানীয়ে আজিকালি এই সমগ্ৰ তত্বক এক ভ্ৰান্ত ধাৰণা বুলি মত পোষণ কৰে।

দৃষ্টি তত্বৰ লগত ফাই পৰিঘটনাক জোৰা দিয়া হ'লেও এই দৃষ্টি বোধ পৰিঘটনা বুজিবলৈ কোৱা হয় যে চকু "কেমেৰা নহয়"। আন ভাষাত ক'বলৈ গ'লে দৃষ্টিৰ ঘটনা কেৱল মাধ্যমত পোহৰ পৰাৰ নিচিনা সৰল নহয়; চকুৰ পৰা যোৱা সংকেতবোৰ মস্তিষ্ক‍ই চালিজাৰি চাই নিৰ্দিষ্ট দৃশ্য তৈয়াৰ কৰে। জ'ছেফ এণ্ডাৰছন আৰু বাৰবাৰা ফিচাৰে যুক্তি দৰ্শায় যে চিনেমাৰ ক্ষেত্ৰত ফাই পৰিঘটনা অধিক সৃষ্টিধৰ্মী মতবাদ আৰু দৃষ্টিৰ জড়তা বাস্তৱবাদী মতবাদ।

ৰোমান কবি লুক্ৰেটিয়াছক (Lucretius) দৃষ্টিৰ জড়তাৰ আৱিষ্কাৰক বুলি কোৱা হয়, যদিও তেওঁ সপোনত দেখা পোৱা দৃশ্যাৱলীৰ সংযোগতহে এই পৰিঘটনাৰ উল্লেখ কৰিছিল। আধুনিক যুগত পিটাৰ মাৰ্ক ৰজেটে (Peter Mark Roget) ১৮২৪ চনত কৰা কিছুমান ষ্ট্ৰ'ব'স্ক'পিক ( stroboscopic) পৰীক্ষাক এই তত্বৰ আধাৰ বুলি কোৱা হয়।

## তথ্যসূত্ৰ

## বহিঃ সংযোগ
* Persistence of Vision 
* The Myth of Persistence of Vision Revisited &ndash; commentary on whether the concept is really a myth.
* 
** 
** I get it, I know I'm inferior , November 9, 2006, *[http://scienceblogs.com/pharyngula/ Pharyngula]* – comments
*Burns, Paul  The History of the Discovery of Cinematography An Illustrated Chronology
* Video of a 2D POV display integrated into a bicycle wheel
* Build a SpokePOV: LED Bike Wheel Images
* MiniPOV: build your own instructions &ndash; a project designed for beginners to learn soldering, electronics assembly, and programming microcontrollers
* Visual Perception 8  &ndash; Visual Perception Lecture 8, The Moving Image.
* Newsreel film of persistence of vision &ndash; 1936 Newsreel film explaining how persistence of vision was thought to work.
* Physics Stack Exchange on Persistence of Vision &ndash;  Physics discussion of persistence of vision.

শ্ৰেণী:এনিমেছনৰ কৌশল
ওড়িয়া ভাষা

**ওড়িয়া** বা **উৰিয়া** () ইণ্ডো-ইউৰোপীয় ভাষা পৰিয়ালৰ ইণ্ডো-আৰ্য শাখাৰ এটি ভাষা। অসমীয়া আৰু বাংলা ভাষাৰ লগত এই ভাষাটোৰ যথেষ্ট মিল আছে। এই ভাষাটো প্ৰায় ৩ কোটি ১০ লাখ (১৯৯৬ চনৰ হিচাব অনুযায়ী) লোকৰ মাতৃভাষা, যাৰ ভিতৰত অধিকাংশই ওড়িশা ৰাজ্যৰ অধিবাসী। ইয়াৰ উপৰিও পশ্চিমবঙ্গ আৰু ঝাড়খণ্ড ৰাজ্যতো ওড়িয়া ভাষা প্ৰচলিত। ওড়িয়া ভাৰতৰ ২২টা স্বীকৃতিপ্ৰাপ্ত ভাষাৰ মাজত এটা; ই ওড়িশাৰ চৰকাৰী ভাষা আৰু ঝাৰখণ্ডৰ দ্বিতীয় চৰকাৰী ভাষা।

## ইতিহাস
ওদিয়া ভাৰত-আৰ্য্য ভাষা পৰিয়ালৰ অন্তৰ্গত পূবৰ ভাৰত-আৰ্য্য ভাষা। ই ওদ্ৰা প্ৰাকৃতৰ পৰা বংশধৰ যি নিজেই মগধি প্ৰাকৃতৰ পৰা বিকশিত হৈছে৷ অন্যান্য প্ৰধান ভাৰত-আৰ্য্য ভাষাৰ তুলনাত ওড়িয়া ভাষাত পাৰ্চী আৰু আৰবী ভাষাৰ প্ৰভাৱ তুলনামূলকভাৱে কম হোৱা যেন লাগে। 

### শ্ৰেণী বিভাজন
* প্ৰাচীন ওড়িয়া ১০ম শতাব্দী-১৩০০),
* প্ৰাৰম্ভিক মধ্য ওড়িয়া (১৩০০-১৫০০),
* মধ্য ওড়িয়া (১৫০০-১৭০০),
* নতুন মধ্য ওড়িয়া (১৭০০-১৮৫০), আৰু
* আধুনিক ওড়িয়া (১৮৫০-বৰ্তমান)।

## উপভাষা
ওড়িয়া ভাষাৰ মূল উপভাষাবিলাক হ'ল:
* মুঘলবন্দী; ইয়াক মান্য ওড়িয়া-ও বোলা হয়। 
* দক্ষিণীয় ওড়িয়া
* উত্তৰ-পশ্চিমীয় ওড়িয়া
* পশ্চিমীয় ওড়িয়া
* বালেশ্বৰী ওড়িয়া
* মেদিনীপুৰী ওড়িয়া
* হালবি
* সিংহভূমীয় ওড়িয়া
* গঞ্জামী ওড়িয়া
* কালাহাণ্ডী ভাষা
* দেশিয়া ওড়িয়া
* সম্বলপুৰী
* ভাত্ৰী

## শব্দ-ভাণ্ডাৰ

ওড়িয়া ভাষাৰ অধিকাংশ শব্দভাণ্ডাৰ সংস্কৃত ভাষাৰ পৰাই আহিছে। এই ভাষাত আৰবী, পাৰ্চী ভাষাৰ পৰাও ধাৰলৈ লোৱা শব্দ আছে। প্ৰাচীন কলিংগ ৰাজ্যত (যিখনে বৰ্তমানৰ সমগ্ৰ ওড়িশা আৰু অন্ধ্ৰপ্ৰদেশৰ কিছু অংশ সামৰি লৈছিল) কথিত অষ্ট্ৰনেছিয়ান শব্দও ওড়িয়া ভাষাত পোৱা যায়।

## ধ্বনি-সংশ্ৰয়
উড়িয়াত ২৮টা ব্যঞ্জনধ্বনি আৰু ৬টা স্বৰধ্বনি আছে। 

### শ্বাসাঘাত
উড়িয়াত সাধাৰণতে শব্দৰ শেষ আখৰৰ আগৰ আখৰত শ্বাসাঘাত পৰে।

## লিখন পদ্ধতি

ওড়িয়া ভাষা নিজস্ব ওড়িয়া লিপিত লিখা হয়৷ ই আবুগিদা লিপি যি বাওঁফালৰ পৰা সোঁফাললৈ লিখা হৈছে। ওড়িয়া লিপি ব্ৰাহ্মী লিপিৰ পৰা উদ্ভৱ হৈছে। ওড়িয়া লিপিৰ আখৰবোৰ ঘূৰণীয়া হোৱাৰ কাৰণ বুলি কোৱা হয় যে, কলমৰ দৰে চোকা বস্তুৰে কলপাতত লিখিলে পাতবোৰ ফালি যোৱাৰ ভয় আছে বাবে ওড়িয়া লিখকে পোন ৰেখা আৰু কৌণিক আখৰ ব্যৱহাৰ কৰা নাছিল।

thumb|left|200px|ওড়িয়া লিপি

## ইউনিক'ড

১৯৯১ চনৰ অক্টোবৰ মাহত ১.০ সংস্কৰণৰ মুক্তিৰ লগে লগে ইউনিক'ড ষ্টেণ্ডাৰ্ডত ওড়িয়া লিপি অন্তৰ্ভুক্ত কৰা হয়।

ওড়িয়াৰ বাবে ইউনিকোড ব্লক হৈছে U+0B00–U+0B7F:

## ছ’ফ্টৱেৰ

গুগলে ২০২০ চনত ওডিয়াৰ বাবে প্ৰথমটো স্বয়ংক্ৰিয় অনুবাদক প্ৰৱৰ্তন কৰে।  মাইক্ৰ'ছফটেও সেই বছৰৰ শেষৰ ফালে ওডিয়াক নিজৰ স্বয়ংক্ৰিয় অনুবাদকত অন্তৰ্ভুক্ত কৰে।

## তথ্যসূত্ৰ


## বাহ্যিক সংযোগ

*
* Odia Wikipedia
* Praharaj, G.C. Purnachandra Odia Bhashakosha  (Odia-English dictionary). Cuttack: Utkal Sahitya Press, 1931–1940.
* A Comprehensive English-Oriya Dictionary (1916–1922)

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:ভাৰতৰ ধ্ৰুপদী ভাষা
শ্ৰেণী:ওড়িয়া ভাষা
কুৰুৱা

**কুৰুৱা**  (, বৈজ্ঞানিক নাম-*Haliaeetus leucoryphus*)), এবিধ ডাঙৰ আকাৰৰ শেন চৰাই৷ ইয়াৰ দেহ মটীয়া বৰণৰ৷ শৰাইঘাট অভিধানত কুৰুৱা-ক osprey (Pandion haliaetus) বুলি উল্লেখ কৰিছে ।

## বিৱৰণ
কুৰুৱাৰ দেহৰ আকাৰ তুলনামূলকভাৱে ডাঙৰ৷ ইয়াৰ দেহৰ দৈৰ্ঘ্য ৭২-৮৪ ছে:মি:৷ মাইকী চৰাইৰ আকাৰ মতাটোতকৈ ডাঙৰ৷ মতা কুৰুৱাৰ ওজন ২-৩.৩ কি:গ্ৰা: আৰু মাইকীৰ ২.১-৩.৭ কি:গ্ৰা: হয়৷  মুখখন বগা আৰু মূৰৰ ওপৰৰ অংশ (hood) পাতল মটীয়া ৰঙৰ৷ ইয়াৰ ডেউকা দুখন গাঢ় মটীয়া আৰু পিঠিখন মাখন বৰণৰ হোৱা দেখা যায়৷ নেজডাল ক'লা বৰণৰ, তাত বহল আৰু স্পষ্ট আঁচ থকা দেখা পোৱা যায়৷ তলৰ পাখিবোৰত বগা আঁচো থাকে৷ কুৰুৱাৰ পোৱালিৰ দেহৰ বৰণ গাঢ়, কিন্তু নেজত কোনোধৰণৰ আঁচ নাথাকে৷ 

## বিতৰণ
কুৰুৱা চৰায়ে সাধাৰণতে এছিয়াৰ কাজাখাস্তানৰ পৰা মংগোলিয়া, হিমালয়, বাংলাদেশ আৰু উত্তৰ ভাৰত পৰ্যন্ত প্ৰজনন কৰে৷ ই এছিয়াৰে কিছু অঞ্চললৈ শীতকালত প্ৰব্ৰজন কৰাও দেখা যায়৷ 

## আচৰণ
### খাদ্য
কুৰুৱা চৰায়ে প্ৰধানকৈ ডাঙৰ আকাৰৰ মাছ ধৰি খায়৷ তাৰোপৰি ই অন্যান্য জলচৰ চৰাই পানীতে খেদি নি চিকাৰ কৰিও খোৱা দেখা যায়৷ উদাহৰণস্বৰূপে ই নিজৰ দেহতকৈও অধিক ওজনৰ পূৰ্ণবয়স্ক Greylag Geese ধৰি দাঙি নিয়াৰ তথ্য পোৱা যায়৷ 
### প্ৰজনন

## স্থিতি তথা সংৰক্ষণ

কুৰুৱা চৰাইৰ সংখ্যা বিভিন্ন কাৰণত কমি আহি বৰ্তমান কেৱল ২,৫০০ ৰ পৰা ১০,০০০ টা চৰাইহে বাচি থকাৰ তথ্য পোৱা গৈছে৷ সেয়ে আই. ইউ. চি. এন. এ ইয়াক সংকটপূৰ্ণ (Vulnerable) বুলি স্বীকৃতি দিছে৷ বাসস্থান ধ্বংস, প্ৰদূষণ,অত্যাধিক মাছ ধৰা আদিকে ইয়াৰ বিলুপ্তিৰ অন্যতম কাৰণ বুলি অভিহিত কৰা হয়৷ তাৰোপৰি জলাশয়সমূহ ক্ৰমাৎ আৱৰি পেলোৱা পানীমেটেকাকো ইয়াৰ বাবে দায়ী কৰা হয়৷ কাৰণ পানীমেটেকাৰে পূৰ্ণ জলাশয়ত কুৰুৱাই মাছ চিকাৰ কৰিবলৈ  অসুবিধা পায়৷

## তথ্যসূত্ৰ

* 

* 
* 

## বাহ্যিক সংযোগ
* ARKive: Images and movies 
* BirdLife Species Factsheet
* ''H. leucoryphus'' range map  (very large and slow to load)

শ্ৰেণী:জীৱবিজ্ঞান
শ্ৰেণী:শেন
শ্ৰেণী:অসমৰ চৰাই
বৰীশেন

বৰীশেন (, বৈজ্ঞানিক নাম-*Accipiter badius*) এবিধ সৰু আকাৰৰ মাংসভোজী চৰাইৰ প্ৰজাতি৷ ই 'Accipitridae' গোটৰ অন্তৰ্ভুক্ত আৰু এছিয়া তথা আফ্ৰিকা মহাদেশত বহুলভাৱে বিস্তৃত৷ ইয়াৰ মাতটো তীক্ষ্ণ আৰু দুটা নোট (note) সম্পন্ন৷  

## বিৱৰণ

বৰীশেনৰ দেহৰ আকাৰ তুলনামূলকভাৱে সৰু৷ ই দীঘলে প্ৰায় ২৬-৩০ ছে:মি:৷ ইয়াৰ ডেউকা চুটি আৰু ঘুৰণীয়া, নেজডাল ঠেক, দীঘল হয়৷ পূৰ্ণবয়স্ক বৰীশেনৰ দেহৰ তল অংশ বগা -তাতে মাখন বৰণৰ পথালি আঁচ আছে৷ দেহৰ ওপৰ অংশ মুগা বৰণীয়া৷ মতা বৰীশেনৰ চকুৰ মণি ৰঙা কিন্তু মাইকী চৰাইৰ মণি হালধীয়া- কমলা বৰণৰহে হয়৷ মাইকী বৰীশেনৰ আকাৰ মতাটোতকৈ কিছু ডাঙৰ হয়৷ উৰন্ত অৱস্থাত তলৰ পৰা মতা বৰীশেনৰ নেজত আঁচবোৰ দেখা পোৱা যায়৷

পোৱালি বৰীশেনৰ দেহৰ বুকু অংশত গাঢ় আঁচ আৰু ফুট থাকে৷  

ইয়াৰ মাতটো 'পিইই-ৱিইই' ধৰণৰ হয়৷ ইয়াৰে প্ৰথম অংশ উচ্চস্বৰৰ আৰু পিছৰ অংশ দীঘলীয়া হয়৷ উৰন্ত অৱস্থাত ইয়াৰ মাতটো চুটি আৰু বেছি তীক্ষ্ণ হয় শুনিবলৈ 'কিইক-কি..কিক' যেন লাগে৷ 

## শ্ৰেণীবিভাজন
বাহ্যিক গঠন তথা মাতৰ ভিত্তিত বৰ্ত্তমানলৈকে বৰীশেনৰ প্ৰায় সাতবিধ উপ-প্ৰজাতি চিনাক্ত কৰা হৈছে -
*"Accipiter cenchroides* (Severtzov) -[[তুৰ্কীস্তান]], [[আফগানিস্তান]] আৰু পূব [[ইৰাণ]] ত পোৱা যায়৷  
**Accipiter dussumieri*-[[হিমালয়]]ৰ নামনি অংশত দেখা যায়৷  
**Accipiter badius*-[[শ্ৰীলংকা]]
* *Accipiter b. poliopsis*-[[বাৰ্মা]] 
**Accipiter obsoletus* -[[নিকোবৰ দ্বীপপূঞ্জ]] 
**Accipiter b. sphenurus* -ই প্ৰধানকৈ পৰিভ্ৰমণকাৰী 
**Accipiterthe b. polyzonoides'' -এছিয়া

## বাসস্থান

বৰীশেন বিভিন্ন পৰিৱেশত বসবাস কৰাৰ বাবে অভিযোজিত৷ ইয়াক প্ৰধানকৈ বনাঞ্চল, খেতি-পথাৰ আৰু নগৰীয়া অঞ্চল সমূহত দেখা পোৱা যায়৷

## আচৰণ
বৰীশেনক সাধাৰণতে অকলশৰে বা যোৰ পাতি থকা দেখা যায়৷  প্ৰজনন কালত বৰীশেনে যোৰ পাতি উৰে৷ 
### খাদ্য
বৰীশেনৰ প্ৰধান খাদ্য হ'ল নিগনি জাতীয় প্ৰাণীসমুহ (rodents),), কেৰ্কেটুৱা, সৰু চৰাই, বিভিন্ন সৰীসৃপ, পোক-পতংগ আদি৷ ) 

### প্ৰজনন
ভাৰতত বৰীশেনে গ্ৰীষ্মকালত মাৰ্চৰ পৰা জুন মাহৰ ভিতৰত প্ৰজনন কৰে৷ বিভিন ঘাঁহেৰে ই বাহ সাজে৷ মতা-মাইকী উভয়ে বাহ সজাত ভাগ লয়  কেতিয়াবা কাউৰীৰ দৰে ইয়াকো বিভিন্ন ধাতবীয় তাঁৰ আদি বাহ সজাত ব্যৱহাৰ কৰা দেখা যায়৷  ই এবাৰত ৩-৪ টাকৈ কণী পাৰে৷কণীবোৰত নীলা-মুগা আঁচ থাকে৷  ১৮-২০ দিন উমনিৰ অন্তত কণী ফুটি পোৱালি জাগে৷ 

## তথ্যসূত্ৰ

## বাহ্যিক সংযোগ

* (Shikra = ) Little Banded Goshawk – Species text in The Atlas of Southern African Birds
* photographs and videos

শ্ৰেণী:শেন
শ্ৰেণী:অসমৰ চৰাই
আত্ৰেয়

**আত্ৰেয়** (आत्रेय) হ’ল হিন্দু ঋষিসকলৰ ভিতৰত অন্যতম অত্ৰিৰ বংশধৰ যাৰ অৱদানসমূহ পুৰাণসমূহত উল্লিখিত আছে। 
ভাৰত আৰু নেপালৰ ব্ৰাহ্মণসমাজে ব্যৱহাৰ কৰা আন বহুতো গোত্ৰৰ দৰে অত্ৰি ঋষিৰ বংশধৰ সকলেও আত্ৰেয় তেওঁলোকৰ উপাধি হিচাপে ব্যৱহাৰ কৰে। প্ৰকৃত আত্ৰেয় গোত্ৰৰ ব্ৰাহ্মণ সকলে পূব ভাৰতৰ বৰ্তমানৰ ঊৰিষ্যা কলিংগ,উত্কল,দক্ষিণ কৌশল আদি ৰাজ্যলৈ পৰিব্ৰাজন কৰে। 

ঋষি আত্ৰেয় আয়ুৰ্বেদৰ এজন প্ৰখ্যাত পণ্ডিত আছিল আৰু তেওঁৰ শিক্ষাৰ আধাৰত প্ৰাৰম্ভিক আয়ুৰ্বেদৰ ছয়খন বিদ্যালয় প্ৰতিষ্ঠা কৰা হৈছিল। খ্ৰীষ্টপূৰ্ব ৬ষ্ঠ শতিকাৰ সময়ছোৱাত অগ্নিবেশ সংহিতাৰ লেখক হিচাপে তেওঁক কৃতিত্ব দিয়া হয়। মহাভাৰতত উল্লেখ থকা মতে তেওঁ গান্ধাৰ ৰাজ্যৰ ৰজা নগ্নজিৎৰ ব্যক্তিগত চিকিৎসক হিচাপে কাম কৰিছিল বুলি ধাৰণা কৰা হয়। চৰকসংহিতাৰ মূল বিষয়বস্তুৰ কৃতিত্ব ঋষি আত্ৰেয়ক দিয়া হয়। এই সমূহ অগ্নিবেশ আৰু চৰকৰ দ্বাৰা সংহিতাবদ্ধ আৰু সম্পাদিত হৈছিল। সুৰেন্দ্ৰনাথ দাসগুপ্তৰ মতে, আত্ৰেয়-চৰক বিদ্যালয়ৰ পুৰণি আয়ুৰ্বেদৰ মূল সম্ভৱতঃ অথৰ্ববেদৰ বৰ্তমান বিলুপ্ত কৰনবাদ্য শাখাত আছে।

ভাৰতীয় পৰম্পৰাগত ঔষধি ব্যৱস্থা আয়ুৰ্বেদৰ বহল ক্ষেত্ৰখনত আত্ৰেয় সকলৰ
অৱদান অতি গুৰুত্বপূৰ্ণ। বাগভট্টৰ দ্বাৰা ৰচিত অষ্টাংগ হৃদয়ৰ প্ৰথম অধ্যায়ৰ তৃতীয় শ্লোকত উল্লেখ আছে যে ব্ৰহ্মাই আয়ুৰ্বেদৰ জ্ঞান অশ্বিনী কুমাৰদ্বয়ক দিয়ে,অশ্বিনী কুমাৰে এয়া ইন্দ্ৰক শিকাই। ইন্দ্ৰই এই জ্ঞান অত্ৰিপুত্ৰ আত্ৰেয় পুনৰ্বসুক দিয়ে আৰু আত্ৰেয়ই অগ্নিৱেশ,ভেল আদি ছয়জন শিষ্যৰ মাজত এই জ্ঞান ভগাই দিয়ে।

## References

শ্ৰেণী:আয়ুৰ্বেদ
শ্ৰেণী:হিন্দু ধৰ্ম
বৰাশগুণ

**বৰাশগুণ** (, বৈজ্ঞানিক নাম-*Gyps fulvus*) 'Accipitridae' পৰিয়ালৰ অন্তৰ্ভুক্ত শগুণৰ এবিধ প্ৰজাতি৷ ইহঁতক **পাহাৰী শগুণ** নামেৰেও জনা যায় ।

## বিৱৰণ
বৰাশগুণৰ দেহৰ আকাৰ ডাঙৰ, দীঘলে প্ৰায় ৯৩-১২২ ছে:মি: আৰু ওজন প্ৰায় ৭.১ কি:গ্ৰা: হোৱা দেখা যায়৷ইয়াৰ মূৰ অংশ বগা, ডেউকা বহল আৰু নেজৰ পাখিবোৰ চুটি হোৱা দেখা যায়৷ ইয়াৰ ডিঙিত বগা দাগ আছে৷ বৰাশগুণৰ ঠোঁটৰ বৰণ হালধীয়া৷

## বিতৰণ
ই সমগ্ৰ ইউৰোপ তথা এছিয়াত বিস্তৃত হৈ আছে৷

## আচৰণ
বৰাশগুণৰ জীৱনকাল অতি বেছি ৪১.৪ বছৰ হ'ব পাৰে৷ 
### খাদ্য

অন্যান্য শগুণৰ প্ৰজাতিসমূহৰ দৰেই বৰাশগুণো  মৃতভক্ষী, অৰ্থাৎ ই মৰা শ খাই জীৱন নিৰ্বাহ কৰে৷ ই আকাশৰ ওপৰেদি মৰাশৰ সন্ধানত উৰি থাকে আৰু তলৰ অঞ্চল সমূহ নজৰত ৰাখে৷ ই সাধাৰণতে গোটত বাস কৰে৷ পাহাৰৰ থিয় গড়াত ই সমূহীয়াকৈ বাহ সাজে৷

### প্ৰজনন
বৰাশগুণে এছিয়া, উত্তৰ আফ্ৰিকা, এছিয়া আদিৰ পৰ্বতসমূহত প্ৰজনন কৰে৷ এবাৰত ই এটাকৈ কণী পাৰে৷ পোৱালিয়ে পছন্দৰ স্থান বিচাৰি প্ৰবজন কৰে বুলিও জনা যায়৷

## স্থিতি তথা সংৰক্ষণ

## আলোকচিত্ৰৰ ভঁৰাল

File:Gyps fulvus2.jpg|বৰাশগুণৰ পোৱালি
File:Gyps fulvus 1 Luc Viatour.jpg|উৰন্ত অৱস্থাত
|স্পেইনত বৰাশগুণ
File:Griffon Vulture by Keven Law.jpg|ইংলেণ্ডত বৰাশগুণ
File:Gyps fulvus -DierenPark Amersfoort -adult and chick-8a.jpg|নেডাৰলেণ্ডত পূৰ্ণবয়স্ক  বৰাশগুণ আৰু পোৱালি
File:Vultures02.JPG|বৰাশগুণ
File:Gyps fulvus 3.jpg|বৰাশগুণৰ পোৱালি
Gyps fulvus MHNT.ZOO.2010.11.77.5.jpg |Museum specimen


## তথ্যসূত্ৰ

* 

## বাহ্যিক সংযোগ

* Vulture Territory Facts and Characteristics: Eurasian Griffon
* Eurasian Griffon Vulture videos 
* Uvac Special Nature Reserve
* Ageing and sexing (PDF; 5.6 MB) by Javier Blasco-Zumeta & Gerd-Michael Heinze
* Flicker Handguide
* Eko Centar Caput Insulae - Beli 
* Vulture observatory in Spain

শ্ৰেণী:শগুণ
শ্ৰেণী:জীৱবিজ্ঞান
শ্ৰেণী:অসমৰ চৰাই
দেনা

বিত্তীয় হিচাপকৰণত **দেনা**ৰ অৰ্থ হৈছে এটা প্ৰতিষ্ঠানৰ ন্যায়িক ধাৰ বা কৰ্ত্তব্যসমূহ যি ব্যৱসায়িক কাৰ্যকলাপৰ পৰা উদ্ভৱ হয়। সময়ৰ লগে লগে দেনাসমূহ টকা, সামগ্ৰী বা সেৱাকে ধৰি অৰ্থনৈতিক লাভৰ হস্তান্তৰৰদ্বাৰা নিৰ্বাহ কৰা হয়। নিম্নলিখিত বৈশিষ্ট্যসমূহৰদ্বাৰা দেনাৰ সংজ্ঞা দিয়া হয়:

*কোনো ব্যক্তি বা বেংকৰপৰা ব্যৱসায় অথবা ব্যক্তিগত আয়ৰ উন্নতিৰ অৰ্থে লোৱা এক হ্ৰস্ব বা দীৰ্ঘ সময়সীমাৰ ভিতৰত পৰিশোধনীয় যিকোনো ধাৰ;
*অন্যৰ প্ৰতি কোনো কৰ্ত্তব্য বা দায়িত্ব যি ভৱিষ্যতে এক নিৰ্দিষ্ট সময় বা দিনত, কোনো বিশেষ ঘটনা সংঘটিত হ'লে, বা [সেই পক্ষই] দাবী কৰিলে, কোনো সম্পত্তিৰ হস্তান্তৰকৰণ বা ব্যৱহাৰ, সেৱা প্ৰদান বা অৰ্থনৈতিক লাভালাভ সৃষ্টিকাৰী অন্য লেনদেন সন্নিৱিষ্ট কৰে।
*এটা পক্ষক আনটো পক্ষৰ প্ৰতি দায়বদ্ধ কৰি তোলা কোনো কৰ্ত্তব্য বা দায়িত্ব; আৰু,
*হৈ যোৱা কোনো লেনদেন বা ঘটনা যি পক্ষটোক দায়বদ্ধ কৰি তোলে।

বিত্তীয় হিচাপকৰণৰ সমীকৰণে সম্পত্তি, দেনা আৰু গৰাকীৰ স্বত্বৰ (owner's equity) সম্পৰ্ক স্থাপন কৰে:

সম্পত্তি = দেনা + গৰাকীৰ স্বত্ব

এই সমীকৰণ বেলেঞ্চ শ্বিটৰ গাণিতিক গঠন।
## সংজ্ঞা
আন্তঃৰাষ্ট্ৰীয় হিচাপকৰণ মানক সংস্থাৰ (ইণ্টাৰনেচনেল একাউণ্টিং ষ্টেণ্ডাৰ্ডছ ব'ৰ্ড) সংজ্ঞা অনুসৰি:

বাংলাদেশী হিচাপকৰণ গৱেষণা প্ৰতিষ্ঠানে  দেনাৰ সংজ্ঞা এইদৰে দিছে: "পূৰ্বৰ লেনদেন আৰু আন ঘটনাৰ ফলশ্ৰুতিত বৰ্তমানে এটা পক্ষই আন এটা পক্ষলৈ ত্যাগ কৰিবলৈ দায়বদ্ধ হোৱা ভৱিষ্যত অৰ্থনৈতিক লাভালাভ। "
## উদাহৰণ
যিকোনো ধৰণৰ পৰিশোধনীয়,
#পৰিশোধনীয় পত্ৰ - এক লিখিত অংগীকাৰ
#একাউণ্টছ পেয়েবল - মৌখিক অংগীকাৰ
#পৰিশোধনীয় সূত
#পৰিশোধনীয় বিক্ৰয়
#বেতন
#দিবলৈ থকা লাভাংশ (আনক্লেইমড ডিভিডেণ্ড)
#ধাৰে লোৱা টকা
#বেংকৰপৰা অতিৰিক্ত আহৰণ (বেংক অভাৰড্ৰাফট)
#পাওনাদাৰক দিবলগা টকা
#ৱাৰেণ্টি

## শ্ৰেণীবিভাগ
দেনাসমূহ প্ৰতিষ্ঠানটোৰ বেলেঞ্চ শ্বিটখনত দেখুওৱা হয় আৰু ইয়াক মূলতঃ দুটা ভাগত ভগোৱা হয়:
***সাম্প্ৰতিক দেনা**: এইধৰণৰ দেনাসমূহ সাধাৰণতে এটা বছৰৰ ভিতৰত পৰিশোধ কৰাটো বাঞ্ছনীয়। সাম্প্ৰতিক দেনাত পৰিশোধ কৰিবলগীয়া বেতন, কৰ, পাওনাদাৰ, দীৰ্ঘকালীন বণ্ডৰ সেই বছৰত পৰিশোধ কৰিবলগা অংশ, হ্ৰস্বকালীন দায়বদ্ধতা (যেনে, সা-সৰঞ্জাম ক্ৰয়) আদি অনৰ্ভুক্ত হয়।
***দীৰ্ঘকালীন দেনা**: এইধৰণৰ দেনাসমূহ এবছৰতকৈ দীঘলীয়া সময়ৰ ভিতৰত পৰিশোধনীয় হয়। দীৰ্ঘকালীন দেনাসমূহে সাধাৰণতে বণ্ড, ঋণপত্ৰ (ডিবেঞ্চাৰ), পৰিশোধনীয় পত্ৰ (নোটছ পেয়েবল), দীৰ্ঘকালীন লীজ, পেঞ্চন দায়বদ্ধতা আৰু সামগ্ৰীৰ দীৰ্ঘকালীন ৱাৰেণ্টি অন্তৰ্ভুক্ত কৰে।

অনিৰ্দিষ্ট মূল্য বা সময়সীমাৰ দেনাক ভৱিষ্যত ব্যৱস্থা বা প্ৰভিজন বোলে।

## তথ্য সংগ্ৰহ

শ্ৰেণী:বাণিজ্য
পদুম বৰুৱা

**পদুম বৰুৱা** () অসমৰ এজন প্ৰসিদ্ধ চলচ্চিত্ৰ পৰিচালক আৰু সংগীত পৰিচালক। তেখেতে পৰিচালনা কৰা একমাত্ৰ অসমীয়া চলচ্চিত্ৰখন হৈছে গঙা চিলনীৰ পাখি। ১৯৭৬ চনত এই চলচ্চিত্ৰখনে মুক্তি লাভ কৰিছিল। ২৫ জুলাই ২০০৬ ত নিজ বাসভৱনত তেখেতৰ মৃত্যু হয়।

## কৰ্মজীৱন

### জ্যোতিপ্ৰসাদৰ জয়মতী আৰু পদুম বৰুৱাৰ চলচ্চিত্ৰপ্ৰীতি
১৯৩৫ চনত প্ৰথমখন অসমীয়া কথাছবি *[[জয়মতী]]*য়ে মুক্তি লাভ কৰে৷ সেই সময়ত পদুম বৰুৱাৰ বয়স আছিল এঘাৰ বছৰ৷ ছবিখন চোৱাৰ সুযোগ এটা তেওঁলৈ আহিল আৰু জ্যোতিৰ জয়মতীয়ে তেতিয়াই তেওঁক প্ৰভাৱিত কৰিলে৷ পদুম বৰুৱাই কৈছে- “জয়মতীয়ে সৃষ্টি কৰা বাস্তৱতকৈও অধিক বাস্তৱ ছাঁ-পোহৰৰ জগতখনে মোক বিস্ময়াভূত কৰিছিল। দৰাচলতে ‘জয়মতী’ দৰ্শনৰ অভিজ্ঞতাতেই অংকুৰিত হৈছিল ‘গঙা চিলনীৰ পাখি’ ছবিৰ বীজ।”*' </blockquote>

একেদৰে *চলচ্চিত্ৰ প্ৰসংগ* শীৰ্ষক গ্ৰন্থৰ পাতনিতে চলচ্চিত্ৰকাৰগৰাকীয়ে লিখিছিল– <blockquote>*চেমনীয়া কালতে জ্যোতিপ্ৰসাদৰ ‘জয়মতী’ ছবি চাই চলচ্চিত্ৰৰ প্ৰতি গভীৰভাৱে আকৃষ্ট হৈ পৰিছিলোঁ।''

### উপন্যাসৰ আধাৰত চলচ্চিত্ৰ
পদুম বৰুৱাৰ ড০ লক্ষ্মীনন্দন বৰাৰ উপন্যাস গঙা চিলনীৰ পাখিৰ আধাৰত একে নামৰ ছবি এখন নিৰ্মাণৰ পৰিকল্পনা কৰিছিল৷ সেই উদ্দেশ্যে তেখেতে এবছৰৰ ভিতৰত চিত্ৰনাট্য লিখি উলিয়াইছিল৷ উল্লেখ্য যে, গঙা চিলনীৰ পাখি প্ৰকাশিত হৈছিল ১৯৬৩ চনত৷  তেতিয়ালৈ পদুম বৰুৱাই বহুকেইখন ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ৰ ছবি চাই অভিজ্ঞতা অৰ্জন কৰিছিল৷ ১৯৬৫ চনত তেখেতে সেই অভিজ্ঞতাৰে আলম লৈ উপন্যাসখনৰ আধাৰত চিত্ৰনাট্য ৰচনা কৰিবলৈ মনস্থ কৰে৷
### অভিনয়-শিল্পী বিচাৰি প্ৰত্যাহ্বান
পদুম বৰুৱাই অভিনেতা-অভিনেত্ৰীৰ সন্ধানত অসমৰ বিভিন্ন চুক-কোণ পৰিভ্ৰমণ কৰিছিল বুলি ক'ব পাৰি৷ ভ্ৰাম্যমাণ নাট্যগোষ্ঠীৰ প্ৰশিক্ষণ শিবিৰৰ পৰা আৰম্ভ কৰি বাতৰিকাকতত বিজ্ঞাপন দিয়ালৈকে প্ৰতিটো প্ৰচেষ্টাই হাতত লোৱা হৈছিল৷ বহু বিচাৰ-খোচাৰৰ অন্ততত ছবিখনৰ নায়িকা হিচাপে বাছনিত উঠিচিল টিয়ক মহাবিদ্যালয়ৰ ছাত্ৰী বীণা বাৰুৱতী৷ ছবিখনত অতিথি শিল্পী ৰূপে আইদেউ সন্দিকৈ আৰু আনন্দ চন্দ্ৰ বৰুৱাই অংশ লৈছিল। 
### অৰ্থসংকট
ছবিখনৰ দৃশ্যগ্ৰহণৰ সময়তো পদুম বৰুৱা অনেক অভাৱ আৰু অনাটনৰ সমুখীন হৈছিল৷ প্ৰযোজক বিচাৰি নাপাই তেখেতে ১৯৬৮ চনৰ মে' মাহত নিজৰেই সাঁচতীয়া ধনেৰেই ছবি নিৰ্মাণৰ দিশে আগবাঢ়ি যায়৷ কিন্তু ইয়াৰ পিছতো অৰ্থ-সংকটৰ বাবে দহমাহমান দৃশ্যগ্ৰহণ স্থবিৰ হৈ থাকে৷ ১৯৭১ চনত বিভিন্ন উৎসৰ পৰা সংগ্ৰহ কৰা ধনেৰে তেখেতে ছবিৰ তৃতীয় পৰ্যায়ৰ দৃশ্যগ্ৰহণ আৰম্ভ কৰে৷ পিছে আৰ্থিক সংকটৰ বাবে পুনৰ কিছুদিনৰ পাছতেই তেখেতৰ দৃশ্যগ্ৰহণত বিঘিনি আহি পৰে৷ ডেৰবছৰৰ বাবে পুনৰ দৃশ্যগ্ৰহণ স্তব্ধ হৈ পৰে৷  দ্বিতীয় পৰ্যায়ৰ দৃশ্যগ্ৰহণৰ ক্ষেত্ৰতো একেটাই অসুবিধাই দেখা দিছিল৷ চিনেমা নিৰ্মাণ কৰিবলৈ গৈ পদুম বৰুৱাই আনকি পত্নীৰ অলংকাৰ পৰ্যন্ত বিক্ৰী কৰিবলগীয়া হৈছিল৷ ১৯৭২ চনৰ মাজভাগত অসম চৰকাৰৰ ল’টেৰী ফাণ্ডে এটা সৰু অনুদান আগবঢ়ায়৷ ইয়াৰ জৰিয়তে পদুম বৰুৱাই দৃশ্যগ্ৰহণৰ বাকী থকা কাম আৰু সম্পাদনাৰ কাম কৰিছিল৷ আৱহ সংগীত আৰু শব্দ পুনৰ্সংযোজনৰ কামত অৰ্থ-সহায় বিচাৰি তেখেতে অসমৰ তেতিয়াৰ মুখ্যমন্ত্ৰী শৰৎ চন্দ্ৰ সিংহক সাক্ষাৎ কৰে আৰু তেখেতৰ পৰামৰ্শ মানি নৱপ্ৰতিষ্ঠিত ‘অসম ৰাজ্যিক চলচ্চিত্ৰ (বিত্ত আৰু উন্নয়ন) নিগমৰপৰা এটা ঋণ লয়৷ এইদৰেই ১৯৭৫ চনৰত ছবিখনৰ কাম পদুম বৰুৱাই সম্পূৰ্ণ কৰি উলিয়ালে৷ 

## তথ্য সংগ্ৰহ


## বাহ্যিক সংযোগ
* Padum Barua 

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শেন

শেন (,বৈজ্ঞানিক নাম-*Falco peregrinus peregrinator*)  ভাৰত উপ-মহাদেশ তথা শ্ৰীলংকাত দেখা পোৱা এটা মাংসভোজী চৰাইৰ প্ৰজাতি৷

## টেক্স'নমি
শেন চৰাইৰ বিষয়ে পোনপ্ৰথমে বৰ্ণনা কৰিছিল ১৮৩৭ চনত কাৰ্ল জেকব সুন্দাভল (Karl Jakob Sundevall) এ৷   ইয়াক মাজে সময়ে *Falco atriceps* বা *Falco shaheen* বুলিও উল্লেখ কৰা দেখা যায়৷

## বিৱৰণ
শেন চৰাই এবিধ মজলীয়া আকাৰৰ আৰু শক্তিশালী মাংসভোজী চৰাইৰ প্ৰজাতি৷ ইয়াৰ দেহৰ দৈৰ্ঘ্য ৩৮০-৪৪০ মি:মি: হয়৷ মতা শেনৰ আকাৰ প্ৰায় পাতিকাউৰীৰ সমান আৰু মাইকীজনীৰ আকাৰ তাতোকৈ কিছু ডাঙৰ হোৱা দেখা যায়৷ ইয়াৰ দেহৰ পিঠি অংশ ক'লা আৰু তলৰ অংশ মাখন বৰণীয়া তথা ডিঙি বগা হোৱা দেখা যায়৷ ইয়াৰ ক'লা মুখ খন বগা ডিঙিৰ পৰা স্পষ্টকৈ পৃথক হে থাকে৷  মতা আৰু মাইকী শেনৰ বাহ্যিক গঠন প্ৰায় একে হয়৷ 

## বিতৰণ
শেন চৰাই প্ৰধানত: দক্ষিণ আফ্ৰিকাৰ পাকিস্তান, ভাৰত, বাংলাদেশ, শ্ৰীলংকা আৰু দক্ষিণ-পূব চীনত বিস্তৃত হৈ আছে৷ ভাৰত ত ইয়াক উত্তৰ প্ৰদেশৰ বাহিৰে বাকী আটাইকেইখন ৰাজ্যতে দেখা পোৱা যায়৷ তাৰোপৰি আন্দামান আৰু নিকোবৰ দ্বীপপূঞ্জতো এই চৰাইবিধ দেখা যায়৷

শ্ৰীলংকাতো শেন এবিধ স্থানীয় চৰাই৷৷ এই অঞ্চলত শেন প্ৰধানকৈ পাহাৰীয়া ঠাইসমূহত দেখিবলৈ পোৱা যায়৷  পাহাৰৰ শীৰ্ষত থকা শিলাময় টিঙত ইহঁতে বাহ সাজে আৰু উৰন্ত অৱস্থাতে চৰাই চিকাৰ কৰে৷

## আচৰণ
শেন চৰায়ে সাধাৰণতে অকলশৰে বা যোৰ পাতি পাহাৰৰ ওখ শিলাময় টিঙত বাস কৰে৷ ইহঁতে জীৱনৰ বাবে যোৰ পতা দেখা যায়৷  মতা আৰু মাইকী শেন চৰাইৰ দেহৰ আকাৰৰ পাৰ্থক্যৰ বাবে যোৰপাতি বাস কৰা শেনেও বেলেগ বেলেগ চিকাৰ ধৰা দেখা যায়৷ বতাহত উৰন্ত অৱস্থাতে চিকাৰ কৰিবলৈ ইহঁত বিশেষভাৱে অভিযোজিত৷

### খাদ্য
শেন চৰায়ে প্ৰধানত: সৰু আৰু মজলীয়া আকাৰৰ চৰাই যেনে পাৰ, ভাটো আদি চিকাৰ কৰি খায়৷  ইহঁত শক্তিশালী আৰু খৰ হোৱাৰ হেতুকে বহু উচ্চতাৰ পৰা তললৈ উৰি আহি চিকাৰ ধৰিব পাৰে৷  
### প্ৰজনন
শেন চৰায়ে ডিচেম্বৰৰ পৰা এপ্ৰিল মাহৰ ভিতৰত প্ৰজনন কৰে৷ ই শিলাময় পাহাৰৰ সুৰুঙাত বাহ সাজে৷  এবাৰত ই ৩-৪ টাকৈ কণী পাৰে৷ ৪৮ দিনৰ পিছত পোৱালিৰ পাখি গজে৷  ভাৰতত শেন চৰায়ে মানুহে সজা বিভিন্ন ঠাই যেনে অট্টালিকা বা ম'বাইল টাৱাৰ আদিতো বাহ সজাৰ তথ্য পোৱা যায়৷ 

## স্থিতি
শ্ৰীলংকাত শেন চৰাইক সংকটাপন্ন (Vulnerable) প্ৰজাতি বুলি স্বীকৃতি দিয়া হৈছে৷  ১৯৯৬ চনত ইয়াৰ জনসংখ্যা ৪০ যোৰ প্ৰজননকাৰী শেন বুলি তথ্য পোৱা গৈছিল৷ 

## লগতে চাওক
* Döttlinger, Hermann. (2002). The Black Shaheen Falcon (*Falco Peregrinus Peregrinator* Sundevall 1837), its Morphology, Geographic Variation and the History and Ecology of the Sri Lanka (Ceylon) Population. ISBN 3-8311-3626-2

* In Pakistani literature, the Shaheen has a special association with the poetry of the country's national poet, Allama Muhammad Iqbal.

## তথ্যসূত্ৰ

শ্ৰেণী:শেন
শ্ৰেণী:জীৱবিজ্ঞান
শ্ৰেণী:অসমৰ চৰাই
উকাহ

**উকাহ** (, বৈজ্ঞানিক নাম-*Ichthyophaga ichthyaetus*) এবিধ ঈগল জাতীয় মাংসভোজী চৰাইৰ প্ৰজাতি। অন্যান্য ঈগলৰ প্ৰজাতি সমূহৰ দৰেই ইয়ো *Accipitridae* পৰিয়ালৰ অন্তৰ্ভুক্ত। 

## বিৱৰণ
উকাহৰ দেহৰ আকাৰ তুলনামূলকভাৱে ডাঙৰ। ইয়াৰ দৈৰ্ঘ্য প্ৰায় ৭০-৭৫ ছে:মি: হোৱা দেখা যায়। পূৰ্ণবয়স্ক উকাহৰ ডেউকা গাঢ় মটীয়া, মূৰ অংশ মুগা আৰু বুকু মাখন বৰণীয়া হয়। তলৰ পেট আৰু নেজ বগা আৰু নেজত দীঘলীয়া আঁচ থাকে। 

উকাহৰ মতা-মাইকী উভয়ে দেখাত একে। অৱশ্যে পোৱালি অৱস্থাত ইয়াৰ মূৰ শেঁতা বগা আৰু পেট অংশ গাঢ় হোৱা দেখা যায়। 

## বিতৰণ
উকাহে সাধাৰণতে ভাৰত উপমহাদেশ আৰু দক্ষিণ-পূব এছিয়াত প্ৰজনন কৰে। ইয়াক প্ৰধানকৈ ভাৰত, নেপাল, শ্ৰীলংকা, বাংলাদেশ, ম্যানমাৰ, ফিলিপাইনছ, থাইলেণ্ড,লাওছ, ভিয়েটনাম, কম্বোডিয়া,মালয়েছিয়া, চিংগাপুৰ, ব্ৰুনেই, ইণ্ডোনেছিয়া আদি দেশত দেখা পোৱা যায়। 

## বাসস্থান
সোঁত কম থকা নৈ-বিল, জান-জুৰি, হ্ৰদ আদিৰ কাষৰীয়া বনাঞ্চলত উকাহ দেখা পোৱা যায়। 

## আচৰণ
### খাদ্য
ই প্ৰধানকৈ জলাশয় সমূহৰ পৰা মাছ চিকাৰ কৰি খাই জীয়াই থাকে। 

### প্ৰজনন
উকাহে সাধাৰণতে বনাঞ্চলৰ আশে পাশে বাস কৰে। ই জলাশয়ৰ পাৰৰ গছৰ ওখ ডালত ডালি আৰু পাত আদিৰে বাহ সাজে। এবাৰত ই চাৰিটাকৈ কণী পাৰে বুলি জনা যায়। 

## স্থিতি তথা সংৰক্ষণ
উকাহ সমগ্ৰ বিশ্বৰ বিভিন দেশত বহুলভাৱে বিস্তৃত যদিও স্থানীয় ভাৱে ইয়াৰ জনসংখ্যা ক্ৰমাৎ হ্ৰাস পাই আহিব ধৰিছে। ইয়াৰ প্ৰধান কাৰণ হ'ল ইয়াৰ বাসস্থান ধ্বংস, প্ৰদূষণ তথা অত্যধিক মাছ ধৰা কাৰ্য্য। সেয়েহে ইয়াৰ বৰ্তমানৰ স্থিতিৰ প্ৰতি লক্ষ্য ৰাখি ইয়াক আই. ইউ. চি. এন. এ সংকট আসন্ন (Near Threatened) প্ৰজাতিৰ অন্তৰ্ভুক্ত কৰিছে। 

## তথ্যসূত্ৰ

*  Database entry includes a brief justification of why this species is near threatened

*Grimmett, Richard; Inskipp, Carol, Inskipp, Tim & Byers, Clive (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6

শ্ৰেণী:ঈগল
শ্ৰেণী:মাংসভোজী
শ্ৰেণী:অসমৰ চৰাই
ৰঙামূৰীয়া শেন

**ৰঙামূৰীয়া শেন**(, বৈজ্ঞানিক নাম-*Falco chicquera*) ফেলকন (falcon) পৰিয়ালৰ অন্তৰ্ভুক্ত এটা মাংসভোজী চৰাইৰ প্ৰজাতি৷ ই ভাৰত আৰু আফ্ৰিকাত বহুলভাৱে বিস্তৃত৷ 

## বিৱৰণ
ৰঙামূৰীয়া শেনৰ আকাৰ মজলীয়া৷ আফ্ৰিকাৰ মতা ৰঙামূৰীয়া শেনৰ দেহৰ ওজন প্ৰায় ১৩৯-১৭৮ গ্ৰাম আৰু মাইকীৰ ১৯০-৩০৫ গ্ৰাম হোৱা দেখা যায়৷ ইয়াৰ ডেউকা দীঘল৷ মূৰত উজ্জ্বল মাখন বৰণীয়া মুকুট (rufous crown) থাকে৷ মতা আৰু মাইকী উভয়ে দেখিবলৈ একে যদিও আকাৰ ভিন্ন হয়৷ মতা ৰঙামূৰীয়া শেন আকাৰত মাইকীজনীতকৈ যথেষ্ট সৰু হয়৷ পোৱালী ৰঙামূৰীয়া শেনৰ দেহৰ বৰণ পাতল হয়৷  

## বিতৰণ
ই প্ৰধানকৈ এছিয়া আৰু আফ্ৰিকাত বিস্তৃত হৈ আছে৷

## বাসস্থান
ৰঙামূৰীয়া শেন প্ৰধানকৈ শুকান অৰ্ধ মৰুভূমি (semi-desert) অঞ্চল, চাভানা (savannah) আৰু অন্য মুকলি অঞ্চল সমূহত দেখিবলৈ পোৱা যায়৷ 
## আচৰণ

ৰঙামূৰীয়া শেন সাধাৰণতে দোকমোকালি পুৱা আৰু গধূলি সময়ত সক্ৰিয় হৈ উঠে৷

### খাদ্য

ই গছৰ ডাল-পাতৰ আঁৰত জোপ লৈ চৰাই খেদি খেদি চিকাৰ কৰে৷ তাৰোপৰি বাদুলী, ডাঙৰ পোক-পতংগ আদিও ইয়াৰ প্ৰিয় খাদ্য৷  প্ৰায়েই ই যোৰ পাতি চিকাৰ কৰে৷ 

## প্ৰজনন
ৰঙামূৰীয়া শেনে গছত থকা পুৰণি বাহকে পুনৰ ব্যৱহাৰ কৰে আৰু ৩-৫ টাকৈ কণী পাৰে৷ 

## তথ্যসূত্ৰ

* Barlow, Clive (1997): *A field guide to birds of The Gambia and Senegal*. Pica Press, Nr. Robertsbridge (East Sussex). ISBN 1-873403-32-1
* Grimmett, Richard; Inskipp, Carol, Inskipp, Tim & Byers, Clive (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6
* Kemp, Alan C.; Kemp, Meg & Hayman, Peter (2001): *Birds of Prey of Africa and its Islands*. Struik, Cape Town. ISBN 1-86872-732-7
* Wink, Michael & Sauer-Gürth, Hedi (2000): Advances in the molecular systematics of African raptors. *In:* Chancellor, R.D. & Meyburg, B.-U. (eds): *Raptors at Risk*: 135-147. WWGBP/Hancock House, Berlin/Blaine. PDF fulltext
* Wink, Michael; Seibold, I.; Lotfikhah, F. & Bednarek, W. (1998): Molecular systematics of holarctic raptors (Order Falconiformes). *In:* Chancellor, R.D., Meyburg, B.-U. & Ferrero, J.J. (eds.): *Holarctic Birds of Prey*: 29-48. Adenex & WWGBP. PDF fulltext

## বাহ্যিক সংযোগ
* Red-necked Falcon - Species text in The Atlas of Southern African Birds.

শ্ৰেণী:শেন
শ্ৰেণী:জীৱবিজ্ঞান
শ্ৰেণী:অসমৰ চৰাই
একিলিছ

thumb|right|300px|একিলিছে হেক্টৰৰ মৃতদেহ চোঁচৰাই ফুৰোৱাৰ দৃশ্য (অষ্ট্ৰিয়াৰ কৰ্ফু নগৰীৰ একিলিয়ন প্ৰসাদৰ এখন ফ্ৰেস্ক'ৰপৰা
গ্ৰীক কিংবদন্তিমতে **একিলিছ** () (, *Akhilleus*, ) হৈছে ট্ৰ'জান যুদ্ধৰ এজন নায়ক আৰু হোমাৰৰ ইলিয়াদৰ শ্ৰেষ্ঠ যোদ্ধা। একিলিছক এজন উপদেৱতাৰূপে গণ্য কৰা হয়; তেওঁৰ মাক থেটিছ আছিল এগৰাকী পৰী আৰু দেউতাক পেলিয়াছ আছিল মাইৰমিডনৰ ৰজা।

একিলিছক তেওঁৰ মাতৃয়ে অমৰ কৰাৰ মানসেৰে ষ্টাইক্স নদীত ডুবাই দিছিল। এই কাৰ্যত একিলিছৰ শৰীৰ শক্তিশালী হৈ পৰে, কিন্তু মাকে ভৰিৰ গেৰোহাত ধৰি ৰখাৰ বাবে সেই অংশটো দুৰ্বল হৈ থাকি যায়। ট্ৰয়ৰ বিৰুদ্ধে যুঁজখনত একিলিছে ১২ খন কাষৰীয়া নগৰ দখল কৰিছিল। কিন্তু পিছলৈ ৰজা আগামেম্ননৰ (Agamemnon) লগত একিলিছৰ মনোমালিন্য হয় আৰু তেওঁ আৰু যুদ্ধ নকৰাৰ ঠিৰাং কৰে। তেওঁ সম্বন্ধীয়া ভায়েক পেট্ৰ'ক্লুছক নিজৰ বৰ্মখিনি পিন্ধি যুদ্ধ কৰাৰ অনুমতি দিয়ে। ট্ৰয়ৰ ৰাজকুমাৰ হেক্টৰে (Hector) পেট্ৰ'ক্লুছক হত্যা কৰাৰ পিছত একিলিছ যুঁজলৈ উভতে। তেওঁ হেক্টৰক হত্যা কৰি ট্ৰয়ৰ চাৰিওফালে মৃতদেহটো চোঁচৰাই ফুৰায়। হোমাৰে একিলিছৰ অন্তেষ্টিক্ৰিয়াৰ উল্লেখ কৰিছে যদিও মৃত্যুৰ সবিশেষ প্ৰকাশ কৰা নাই। পিছৰ কালৰ গ্ৰীক কবি আৰ্কটিনাছৰ (Arctinus) ৰচনাত পোৱা যায় যে হেক্টৰৰ ভায়েক পেৰিছে ভৰিৰ একিলিছৰ ভৰিৰ গেৰোহালৈ কাঁড় নিক্ষেপ কৰি তেওঁক হত্যা কৰে।

## তথ্য সংগ্ৰহ

শ্ৰেণী:গ্ৰীক কিংবদন্তি
অগ্নিৱেশ

**অগ্নিৱেশ** (, ) হ’ল এজন ঐতিহাসিক ঋষিমুনি আৰু আয়ুৰ্বেদৰ প্ৰাৰম্ভিক লেখক সকলৰ এজন।
তেওঁ আছিল পুনৰ্বসু আত্ৰেয়ৰ ছাত্ৰ। মহাভাৰতৰ দুই প্ৰধান প্ৰতিদ্বন্দ্বী দ্ৰোণ আৰু দ্ৰুপদে এওঁৰেই অধীনত শিক্ষা গ্ৰহণ কৰিছিল।
ভৰদ্বাজৰ পৰা অগ্নিৱেশে লাভ কৰা শিক্ষাৰ সাৰ হিচাপে তেওঁ ৰচনা কৰা আয়ুৰ্বেদৰ বিষয় সম্বলিত *অগ্নিৱেশ তন্ত্ৰ* (বা অগ্নিৱেশ সংহিতা) বৰ্তমান কালৰ গৰাহত লীন গৈছে।
ইয়াৰ কথা চৰক সংহিতাত উল্লেখ আছে: "অগ্নিৱেশৰ দ্বাৰা ৰচিত অগ্নিৱেশতন্ত্ৰৰ চৰকে সম্পাদনা আৰু পৰিৱৰ্তন সাধন কৰে" (*অগ্নিৱেশকৃতে তন্ত্ৰে চৰকপ্ৰতিসংস্কৃতে*)
 
## লগতে চাওক
* চৰক সংহিতা
* আয়ুৰ্বেদ
## টোকা

## তথ্যসূত্ৰ
* Ram Karan Sharma and Vaidya Bhagran Dash, *Agnivesa's Caraka Samhita,* Varanasi, Chowkhamba Sanskrit Studies XCIV (2006). Vol. I: ISBN 81-7080-012-9; Vol. II: ISBN 81-7080-013-7; Vol. III: ISBN 978-81-7080-014-9; Vol. IV: ISBN 81-7080-015-3; Vol. V: ISBN 81-7080-024-2; Vol. VI: ISBN 81-7080-051-X, Vol. VII: ISBN 81-7080-071-4

শ্ৰেণী:আয়ুৰ্বেদ